הוועדה לביטחון לאומי, כנסת 25, פרוטוקול מספר 132, 2024-02-26 00:00

צביקה פוגל: בוקר טוב

צביקה פוגל:  אנחנו נדון הבוקר בהצעת החוק של חה"כ משה סעדה על הרחבת האמצעים למאבק בארגוני פשיעה

צביקה פוגל:  אני רוצה להזכיר לכולנו מה שאני בדרך כלל עושה בפתיחת הדיונים, אנחנו ביום ה-143 למלחמה הזאת שנכפתה עלינו

צביקה פוגל:  התעוררנו הבוקר עם חמישה פצועים קשה בכל רחבי רצועת עזה, גם בדרום וגם בצפון

משה סעדה: איך שראיתי את ההודעה הזאת, פחדתי שזה עוד פעם הותר לפרסום

משה סעדה:  וראיתי את הפצועים קשה, זה עצוב להגיד, אמרתי ברוך השם שלא, כי ממש נבהלתי

צביקה פוגל: ולכן אני מציין את זה, כדי שבאמת נישא תפילה להחלמתם המהירה כמה שאפשר

צביקה פוגל:  כי פצועים קשה, מי שמכיר את המונחים הצבאיים האלה, זה פצועים קשה

צביקה פוגל:  אז אני מקווה שכולם ישרדו, יעברו את זה ויישארו איתנו

צביקה פוגל:  הלכנו לישון בלילה אתמול גם עם איזה שהוא סימן שאלה מהדהד או סימן קריאה עם קצת עשן סביבו, סביב עסקת החטופים והתעוררנו הבוקר עם ספקות עוד יותר גדולים

צביקה פוגל:  עד כמה באמת ובאיזה תנאים אנחנו הולכים לראות את החטופים חזרה פה

צביקה פוגל:  אבל מעל הכול, אני מסתכל על ההישגים ועל הפעילות של הכוחות הצבאיים וכוחות הביטחון האחרון

צביקה פוגל:  אני מקווה שאני אצליח גם אתכם להדביק בקצת אופטימיות

צביקה פוגל:  יש לנו שם צבא נהדר, כוחות ביטחון נהדרים, שבאמת עושים כל מאמץ כדי לעמוד במשימות המוכתבות להם

צביקה פוגל:       אז הבוקר הזה אני ממשיך להיות גאה בשייכות הזאת שהייתה לי פעם לצבא הזה

צביקה פוגל:  ולא פחות להבין ולהאמין שאם נדרש הם יידעו לעשות גם את מה שצריך הלאה

צביקה פוגל:  אבל מכבדים אותנו הבוקר, עוד לפני תחילת הדיון, נציגי משפחות החטופים

צביקה פוגל:  וכמו תמיד אנחנו ניתן להם את האפשרות לומר את הדברים שלהם הבוקר

צביקה פוגל:  בבקשה

ענבל צח: זה היום ה-143, הבוקר הוא לא טוב

ענבל צח:  אתמול קיבלנו עוד הודעה, עוד אחד מאתנו "זכה" להיות בכל הרולטה של "הותר לפרסום"

ענבל צח:  אנחנו נשלח מפה חיבוקים למשפחתו של עוז דניאל

ענבל צח:  אנחנו נשלח מפה איחולי החלמה מלאה לחיילים שנפצעו אתמול

ענבל צח:  ונמאס לנו

ענבל צח:  פשוט נמאס לנו

ענבל צח:  אין לנו כוחות יותר לחיות בתוך רולטה

ענבל צח:  לדעת שבכל רגע נתון כל אחד מאתנו יכול להיות זה שמקבל את ההודעה הבאה, את הסרטון הבא או כל דבר שהוא לא אמור להיות 143 ימים

ענבל צח:       אני ענבל, אני בת דודה של טל שוהם

ענבל צח:  טל נחטף מבארי יחד עם אשתו והילדים

ענבל צח:  הם שוחררו ביום ה-50 ואני אקריא לכם, ילדה בת 4, שיחה שלה עם אמא שלה

ענבל צח:  ואני אקריא את זה

ענבל צח:  וכשאנחנו מדברים על ביטחון לאומי, ילדה בת 4 אין לה ביטחון לאומי כל עוד אבא שלה לא הוחזר הביתה

ענבל צח:  וכך כולם

ענבל צח:  חיים, וכמו שיעל אומרת, גם כאלה שלא

ענבל צח:  כל אחד מגיע לו לחזור הביתה ולהיות עם האהובים שלו ושהמעגלים ייסגרו לכולנו

ענבל צח:  זו אחריות שלכם בלבד להחזיר לנו אותם עכשיו וכרגע

ענבל צח:  אין להם זמן לחכות יותר ושעון החול נגמר

ענבל צח:  הוא כבר לא מתקתק אפילו, הוא פשוט נגמר

ענבל צח:       ילדה בת 4 בשיחה עם אמא שלה: "יעל: את גם הולכת לישון אחרינו? עדי: לפעמים ולפעמים אני נרדמת אתכם

ענבל צח:  יהל: פעם אחת, אחרי שנרדמנו שתית קפה עם עטר

ענבל צח:  עדי: נכון

ענבל צח:  יהל: ואז היא נסעה לבית שלה, שהוא לא באמת הבית שלה

ענבל צח:  עדי: נכון

ענבל צח:  היא רק גרה שם בינתיים

ענבל צח:  יהל: במצב הזה

ענבל צח:  עדי: כן, במצב הזה

ענבל צח:  יהל: בתקופה הזאת

ענבל צח:  עדי: נכון

ענבל צח:  יהל: שאבא עדיין שם

ענבל צח:  זה המצב הזה

ענבל צח:  עדי: כן, שאבא עדיין שם

ענבל צח:  יהל: ושנווה לא מרגיש טוב

ענבל צח:  זאת התקופה הזאת"

ענבל צח:      ילדה בת 4 שהייתה 50 יום בשבי, שסבא שלה נרצח, שאמא שלה ואח שלה היו בשבי ואין אף מידע על אבא שלה, ביום ה-143

ענבל צח:  אם מישהו מכם יכול להגיד לי איך אפשר לדון על ביטחון לאומי כאשר החטופים לא בבית? אין ביטחון ואין לאום

ענבל צח:  המדינה נגמרת

ענבל צח:  המדינה נגמרה

ענבל צח:  ואם הם לא יחזרו תקומה לא תהיה פה

ענבל צח:  "ביחד ננצח" זה משפט מטומטם, כי אנחנו מפסידים

ענבל צח:  כל יום שהם לא פה הפסדנו

ענבל צח:  אולי הם יחזרו, אנחנו נוכל להשתקם, לבנות את הבתים שלנו מחדש ואת המשפחות ולרפא את הלב

ענבל צח:  כל יום שהם לא פה אין ניצחון

צביקה פוגל: תודה רבה ששיתפת אותנו

צביקה פוגל:  זה בהחלט מסר מסוג אחר

צביקה פוגל:  תודה

נופר בוכשטב: שלום, אני נופר בוכשטב, אחות של יגב

נופר בוכשטב:  אחי הגדול, בן 35

נופר בוכשטב:  חגג לא מזמן יום הולדת בשבי

נופר בוכשטב:  אני רוצה להתחיל באמת לאחל החלמה מלאה לפצועים

נופר בוכשטב:  כמו שאמרתם פה לפניי, אנחנו כולנו מתעוררים כל בוקר לעוד בשורות, עוד חדשות

נופר בוכשטב:  ובאמת רק שישתקמו, יחלימו ויוכלו לחזור לחיים

נופר בוכשטב:       אני באמת רוצה לשתף שהשבוע הייתי במשלחת עם הורים מדהימים, הורים מקסימים, ההורים של עוז דניאל

נופר בוכשטב:  במשך שבוע זכיתי לשמוע על עוז, לשמוע על איזה ילד מקסים הוא היה

נופר בוכשטב:  נגן מחונן, ילד באמת משכמו ומעלה שיצא להילחם ולא חזר ולא יחזור

נופר בוכשטב:  ואנחנו מקבלים כל בשורה כזאת, וזה נשמע קלישאה שהפכנו למשפחה אחת גדולה

נופר בוכשטב:  אבל אני אתמול כששמעתי את הבשורה הנוראית על הירצחו, לא יכולתי להחזיק מעמד

נופר בוכשטב:  הרגשתי כאילו זה המשפחה שלי עכשיו שלא תחזור יותר

נופר בוכשטב:  ואני שולחת באמת חיבוק מרחוק לאמיר ומירב, ההורים שלו ולהדר אחותו כמובן

נופר בוכשטב:       אני רוצה שוב להגיד ולהזכיר שאנחנו 143 ימים בתוך מלחמה שלא נגמרת, בתוך געגוע שלא נגמר

נופר בוכשטב:  אני מתגעגעת ליגב, לאחי

נופר בוכשטב:  אנשים מתגעגעים למשפחות שלהם

נופר בוכשטב:  ואנחנו באמת בתקופה של עליות ומורדות

נופר בוכשטב:  אבל הפעם באמת התעוררנו לשבוע שהוא קצת יותר אופטימי, שיש פתאום תקווה בעתיד

נופר בוכשטב:  יש דיבור על עסקה, יש משא ומתן שמתנהל

נופר בוכשטב:  ואני קוראת פה לכם ולכולם לא לנפץ לנו את התקווה הזאת

נופר בוכשטב:  להמשיך להילחם בכל הכוח כדי שזה יקרה, שהחטופים שלנו יחזרו, שהמשפחות שלנו יחזרו

נופר בוכשטב:  ולעשות כל מה שאפשר כדי להחזיר אותם הביתה

נופר בוכשטב:  ואני לא ארחיב במילים, כי באמת שנאמר כבר הכול

נופר בוכשטב:  רק אזמין אתכם להגיע איתנו לצעדה

נופר בוכשטב:  אנחנו יוצאים לצעדה ביום רביעי עד שבת

נופר בוכשטב:  צעדה בשביל לבחור בחיים, לבחור בחטופים

נופר בוכשטב:  לצאת עם אמירה של תקווה, של עתיד טוב יותר, של להחזיר את החטופים הביתה בשביל שנוכל להשתקם כמשפחות, כאומה, כמדינה

נופר בוכשטב:  נוכל להשתקם ולחיות פה עתיד טוב יותר

נופר בוכשטב:  הם יחזרו ומפה נוכל להתקדם הלאה

נופר בוכשטב:  אנחנו נתחיל לצעוד מרעים, מעזה, מאיפה שהכול התחיל

נופר בוכשטב:  מהקיבוצים, מהבית שלנו ונגיע לירושלים, לעצרת שבאמת קוראת לבחור בחטופים ולבחור בחיים

נופר בוכשטב:  אנחנו מזמינים אתכם להגיע יחד איתנו

צביקה פוגל: תודה רבה שהזכרת לנו את עוצמת הגעגוע, זה חשוב

צביקה פוגל:  תודה

צביקה פוגל:  בבקשה

יעקב אדרי: אני יעל, אמא של תמיר

יעקב אדרי:  תמיר נחטף מקיבוץ ניר עוז

יעקב אדרי:  הוא נחטף אך ורק כי הוא יצא להגן על היישוב

יעקב אדרי:  כי הוא האמין שעוד רגע הוא לא יהיה לבד

יעקב אדרי:  והוא מצא את עצמו לבד, חטוף ונרצח

יעקב אדרי:  אנחנו יושבות פה במקרה שלושתנו כרגע

יעקב אדרי:  אנחנו רגילות אולי להיפגש באולם מועצה אזורית אשכול, במופע כזה או אחר

יעקב אדרי:  טל הוא בן שכבה של הבן שלי

יעקב אדרי:  יגב הוא בן שכבה של הבן השני שלי

יעקב אדרי:  ואנחנו מוצאים את עצמנו כאן בגורל משותף אחר

יעקב אדרי:       אז אמרה נופר שהשבוע אולי הוא אופטימי יותר

יעקב אדרי:  בשבילי הוא גם מדאיג יותר, הוא לא רק אופטימי

יעקב אדרי:  משום שלא מדברים על הנרצחים

יעקב אדרי:  יש מי שמדבר על גופות

יעקב אדרי:  ושמעתי ראיון של יעל דן, עם אחת המשפחות, שהיא שאלה אותה 'גם אם מדובר בגופות נכון ללכת לעסקה?' ואני רוצה להגיד לכולם שהבן שלי הוא לא גופה

צביקה פוגל: הוא לא, יעל, הוא לא

יעקב אדרי: הוא לא

צביקה פוגל: תמיר לא גופה

יעקב אדרי: או, הנה, גם אחות של תמיר הצטרפה

יעקב אדרי:  לכל נרצח שם יש משפחה

יעקב אדרי:  והיו לו תוכניות בחיים

יעקב אדרי:  והבן שלי נרצח כי הוא היה אזרח מסור

יעקב אדרי:  והוא הופקר

יעקב אדרי:  והילדים שלו שואלים איפה הוא

יעקב אדרי:  מה אני אמורה לומר להם? בהתחלה הם ידעו שהוא חטוף, שמחפשים אותו

יעקב אדרי:  הם יודעים שהוא חטוף אחרי שהם היו בממ"ד בשעות של טבח שלא היה חייל אחד בקיבוץ ניר עוז

יעקב אדרי:  ובמסגרת הביטחון הלאומי, וכשיהיו ועדות חקירה, אני דורשת ועדת חקירה לקיבוץ ניר עוז

יעקב אדרי:  איך לא היה חייל אחד? אין תרמיל של הצבא

יעקב אדרי:  זה לא ממעיט מהעבודה המדהימה שהם עושים היום

יעקב אדרי:  זה הגוף שהתעשת הכי מהר וזה גם הגוף היחידי שביקש סליחה

יעקב אדרי:  כן, והם מכים על חטא

יעקב אדרי:  אבל הם לא היו שם ברגע האמת מסיבה כזו או אחרת

יעקב אדרי:       אנחנו מתקרבים ליום הזיכרון לחללי צה"ל ונפגעי פעולות האיבה

יעקב אדרי:  שלא יעלה על הדעת שביום הזה יהיו בין 35 ואולי 60, כי אנחנו לא יודעים, משפחות שאין להם איפה להיות עם זיכרון היקירים להם

יעקב אדרי:  כשאמא לחלל צה"ל תעלה לבית העלמין, איפה אני אהיה באותו יום? לכן בכל שיח, בכל עסקה, חייבים להחזיר כל נרצח, גם במסגרת הומניטרית

יעקב אדרי:  כשמדברים על הומניטרי, להפסיק להרוס אותנו, המשפחות שמחכות

יעקב אדרי:  כי אנחנו צריכים לסגור את הפרק הזה ולהתחיל להיבנות מחדש

יעקב אדרי:  וכאשר מדברים על ביטחון לאומי לי לא יהיה ביטחון לעולם, כל עוד אני לא אסגור את הפרק הזה

יעקב אדרי:       צביקה, אנחנו נפגשנו ב-2005, 2006, במסגרת פינוי גוש קטיף

יעקב אדרי:  אני אז ניהלתי את החינוך במפלסים

יעקב אדרי:  וחשבנו שיהיה טוב יותר

יעקב אדרי:  חשבנו

יעקב אדרי:  אנחנו למודי מלחמות לאורך כל הדורות

יעקב אדרי:  דבר כזה לא חלמנו שיגיע אלינו

יעקב אדרי:  כי אם אני הייתי חולמת אני לא הייתי נשארת לחיות על הגבול ולא הייתי מסכנת את הילדים שלי

יעקב אדרי:  והילדים שלי, שהם דור שלישי בקיבוץ, לא היו מסכנים את הילדים שלהם שהם דור רביעי בקיבוץ

יעקב אדרי:  אנחנו האמנו במדינת ישראל, ביכולת להגן עלינו, בצבא הגנה לישראל

יעקב אדרי:  והופקרנו

יעקב אדרי:  הופקרנו

יעקב אדרי:       אנחנו חייבים מידה של תיקון כדי לרכוש את האמון מחדש

יעקב אדרי:  והתיקון הזה זה השבת כולם

יעקב אדרי:  וכאשר מדברים על מחירים אני אומרת לכם שהבן שלי הוא הדבר היקר ביותר עלי אדמות

יעקב אדרי:  היקר ביותר

יעקב אדרי:  גם לי, גם לאחים שלו, גם לילדים שלו

יעקב אדרי:  אני רוצה להגיד לכם שגם לחברים שלו, כל יום מבכים את לכתו

יעקב אדרי:  החברים, שלא מבינים איך תמיר לא פה

יעקב אדרי:  וזה מוטל עליכם

יעקב אדרי:  כי אני חינכתי את הבן שלי להיות שם ראשון

יעקב אדרי:  ויש לי שלושה בנים

יעקב אדרי:  וכאשר אחד מהם חשב למה להתגייס, מה יהיה – הוא חטף ממני מנה הגונה

יעקב אדרי:  כי כל אחד מאתנו צריך לתת את כל מה שהוא יכול למדינה הזאת

יעקב אדרי:  ואת הכי

יעקב אדרי:  וזה מה שהם עשו שלושתם

יעקב אדרי:  וגם אנחנו חטפנו את הכי קשה

יעקב אדרי:  הכי קשה

יעקב אדרי:  ואני שואלת את עצמי אם זה החינוך שהייתי צריכה לתת לילדים שלי, או שמא לשמור על עצמם? כי ברגע האמת לא חשבו עליהם

יעקב אדרי:  וכל ילדיי גרים בניר עוז, וחלקם היו בתופת הזאת

יעקב אדרי:  חלקם שרדו ותמיר לא

יעקב אדרי:       אז אני מצפה מכל דיון שיישב לכם בראש שהביטחון הלאומי זה שאנחנו נאמין שאנחנו מוגנים

יעקב אדרי:  ולהיות מוגנים זה גם אם חטפו אותי, רצחו אותי, אנחנו נחזיר אתכם

יעקב אדרי:  זו הגנה

יעקב אדרי:  הגנה זה לא רק בתוך גבולות המדינה

יעקב אדרי:  זה שישיבו אותנו אל המדינה – זו הגנה

יעקב אדרי:  ואני צריכה את זה מכם, בכל רגע

יעקב אדרי:  ושאף אחד לא יחשוב שלגופות אין ערך

יעקב אדרי:  אני לא ישנה בלילות, כי אני צריכה את הבן שלי פה, לקבור אותו

יעקב אדרי:  כי אני צריכה שהבן שלו שירצה לדבר איתו, ידע שיש סוף לפרק הזה

יעקב אדרי:       אני אסיים בזה שאני אומרת, אני עובדת במערכת חינוך

יעקב אדרי:  אני מנהלת מערכות חינוך

יעקב אדרי:  אני לא עובדת כבר עוד מעט חמישה חודשים

יעקב אדרי:  אין בי כוחות לחזור למעגל העבודה, שמכשיר דורות הבאים לערבות הדדית, לסולידריות

יעקב אדרי:  אלה הערכים שאנחנו כל הזמן שמים לעצמנו במערכת, כמה שיותר שייצאו לשנת שירות, לשירות איכותי בצה"ל

יעקב אדרי:  אני לא יכולה לדבר את זה היום לפני שאני סוגרת את הפרק שלי בחיים

יעקב אדרי:  איך אני יכולה להמשיך בשליחות שלי? אני לא יכולה

יעקב אדרי:  ואני לא רוצה

יעקב אדרי:  חיי כבר התהפכו, אני לא רוצה שהמהות שלי תתהפך

יעקב אדרי:  אני לא רוצה לומר שאני מבינה שלא כדאי להיות ראשון

יעקב אדרי:  אני לא רוצה לומר את זה

יעקב אדרי:  אני רוצה שתוכיחו לי אחרת

יעקב אדרי:  להחזיר עד אחרון הנרצחים

יעקב אדרי:  ושמכל הפרוטוקולים ומכל השיחות תרד המילה "גופה"

יעקב אדרי:  כי גופתו אינה מוחזקת, הם לא מטפחים אותה, הם לא שומרים עליה

יעקב אדרי:  היא לא בחדר קירור ואני לא יודעת איזה שרידים אני אקבל כדי לקבור אותו

יעקב אדרי:  וכל יום שעובר גם השרידים האלו נשחקים

יעקב אדרי:  גם להם אוזל הזמן

יעקב אדרי:       אני מבקשת פה מכול כל יום לזכור אותנו

יעקב אדרי:  החיים שלנו התהפכו

יעקב אדרי:  אין לנו בתים לחזור אליהם

יעקב אדרי:  אמא שיושבת שבעה ואין לה בית לשבת שבעה, כי הבית של הבן שלי נהרס

יעקב אדרי:  אז כל מה שנותר זה לתת לנו את הקבורה הראויה

יעקב אדרי:  לו ולנו לסיים את הפרק הזה

יעקב אדרי:  תודה

צביקה פוגל: תודה שהזכרת לנו את תמיר

צביקה פוגל:  אני מבטיח לך שכשם שנלחמתי עבור הדר גולדין ואורון שאול, כך אני אלחם גם להחזיר את תמיר

צביקה פוגל:  הוא לא גופה

ענבל צח: את כולם

צביקה פוגל: היא הבינה למה אני מתכוון, זה בסדר

יעקב אדרי: ואין לי ספק שלחסל את החמאס זה חשוב

יעקב אדרי:  אני תושבת העוטף ואני ספגתי את זה שעל הגדר יש אויב

יעקב אדרי:  אבל כולנו יודעים שהיה הרבה זמן ועוד יהיה זמן ועוד ייקח זמן

יעקב אדרי:  ולכן זה לא אותו שעון זמן

יעקב אדרי:  צריך קודם להשיב את כולם ואחר כך לא להפסיק לדרוש לעשות שיהיה ביטחון על הגבולות

יעקב אדרי:  זה בוודאי

יעקב אדרי:  אבל לא קודם

יעקב אדרי:  כי אין זמן, גם לגופות, כמו שאמרתי

יעקב אדרי:  ויש דוח שמסביר איך גם גופות משחיתים אותם ואחר כך אין מה לקבל

יעקב אדרי:  זה אחד הסיכויים והסיכונים

צביקה פוגל: תודה יעל

צביקה פוגל:  עוד מישהו מנציגי המשפחות?     

דני קורן: כן, בבקשה

צביקה פוגל: בבקשה

דני קורן: אני לא בן משפחה של חטופים

דני קורן:  קודם כל, תודה חה"כ פוגל, יושב-הראש הוועדה, על האפשרות להופיע בפניכם

דני קורן:  שמי דני רון, אני סא"ל במילואים, טייס לשעבר בחיל האוויר, בן 65

דני קורן:  בן גילו ובן המחזור של רון ארד

דני קורן:       כמו תמיר, רון הוא לא גופה

דני קורן:  הוא אפילו לא מוכרז חלל, הוא מוכרז נעדר

דני קורן:  לצערנו הוא לא נמצא איתנו כדי להגיד את דברו ואני סבור שמה שאני הולך להגיד עכשיו זה אפשרות שרון היה אומר את זה אם הוא היה יכול להביע את דבריו

דני קורן:  אני אקריא מהכתב דברים שאני חושב שרון היה יכול להגיד

דני קורן:       אני סגן אלוף רון ארד, נווט קרב

דני קורן:  לפני 37 שנים נטשתי את מטוס הפנטום שלי בשמי לבנון

דני קורן:  הטייס שאיתי חולץ בשלום במבצע נועז ואני נפלתי בשבי ארגון אמל השיעי

דני קורן:  השארתי מאחור את אשתי תמי, את הבת שלי יובל שהייתה בת שנה וקצת, בני משפחה וחברים

דני קורן:  היה לי ברור בכל רגע שהמדינה תעשה את המקסימום כדי להחזיר אותי בשלום הביתה, כמו את כל השבויים עד אליי

דני קורן:  אכן הייתה עסקה על הפרק, עם ארגון אמל, היה חלון הזדמנויות שנסגר וההזדמנות להחזיר אותי הוחמצה

דני קורן:  עקבותיי נעלמו מאז

דני קורן:  זה המצב

דני קורן:       לפני כמעט חמישה חודשים נחטפו משטח ישראל 240 האזרחים שלנו

דני קורן:  נשים, גברים וטף, חלקם לובשי מדים

דני קורן:  עשרות רבות מהם עדיין מוחזקים בידי ארגון חמאס האכזרי במצב של לחימה המסכנת את הישרדותם

דני קורן:  אני פונה בשם ערכי מדינת ישראל לכל אזרח באשר הוא, בפרט לנושאי משרות בכירות כמוכם, מכובדיי

דני קורן:  עליכם לעשות את המקסימום כמשימה העליונה בחשיבותה ובדחיפותה להחזיר את כל החטופים מיד

דני קורן:  חובתכם לשמור על חייהם של השורדים ולהשיבם הביתה בשלום

דני קורן:  ואת החללים להביא לקבר ישראל

דני קורן:      מילה בהקשר לעניין של העדיפויות ודחיפויות

דני קורן:  שמירה על ביטחון הגבולות והעמידה האיתנה מול כל אויבנו היא משימה קיומית מתמשכת, מלווה ותלווה אותנו תמיד

דני קורן:  אבל הצלת חיים היא צורך קריטי, מיידי

דני קורן:  אם חלילה לא תעשו כולכם את המקסימום הנדרש כמתחייב מכם, עלולים עשרות חטופים למות וחלקם עלולים להיעלם לעד, כמו שקרה לי

דני קורן:  אם כך יקרה, אז בפירוש ערכי העם והמדינה נתונים בסכנה קיומית

דני קורן:  המוני אזרחים יאבדו סופית את האמון במדינה כאחראית על שמירת ביטחונם

דני קורן:  חיילים שיוצאים למשימה כמו שאני יצאתי לא יוכלו לדעת בוודאות שהמדינה תעמוד מאחוריהם תמיד אם זה מה שיקרה

דני קורן:      במיוחד אליכם, חברי כנסת נכבדים

דני קורן:  אתם דנים בנושאים חשובים וממשיכים לנהל את המדינה היום על נושאים של אכיפת חוק

דני קורן:  ואני קורא לכם לשנות משהו בדרך ההתנהלות שלכם

דני קורן:  תנסו רגע להיות במקום בני המשפחות, במקום החטופים עצמם, במקומי

דני קורן:  שנעלמתי לפני כל כך הרבה שנים

דני קורן:  תצאו משגרת הפעילות השוטפת שלכם

דני קורן:  תנצלו את יכולת ההשפעה שלכם כדי לשנות את המצב הנוראי המתמשך שבו עשרות חטופים נשארים בידי חמאס, בסכנת כיליון וסכנת היעלמות

דני קורן:       סגן אלוף רון ארד נעדר מזה כ-35 שנים

דני קורן:  תודה

צביקה פוגל: וואו

צביקה פוגל:  כמה טוב שהזכרת לנו גם את רון

צביקה פוגל:  תודה

צביקה פוגל:  עוד מישהו מנציגי המשפחות? בבקשה, אחות של תמיר

רוני אדר: אני רוני, אני אחות של תמיר והנכדה של יפה אדר שחזרה מהשבי

רוני אדר:  23 שנה אני גרה בעוטף

רוני אדר:  23 שנה הפקרתם אותנו

רוני אדר:  כל פעם אמרתם שמוטטתם את החמאס וזה לא קרה

רוני אדר:  ועדיין, אתם ממשיכים בניסיון ההשתקה שלנו, אזרחי העוטף

רוני אדר:  ואנחנו לא נשתוק יותר

רוני אדר:  החטופים צריכים לחזור עכשיו ובכל מחיר ולא משנה מה המחיר שמדינת ישראל תגבה

רוני אדר:  כי זו אחריות של כולכם, של כל מי שיושב פה

רוני אדר:  ואם זה היה אחד הילדים שלכם הייתם עושים הכול

רוני אדר:  אז לבוא ולדבר על דברים אחרים בזמן שיש חטופים בעזה נראה לי הזוי

רוני אדר:  הם הדבר הכי חשוב וצריך להחזיר אותם

צביקה פוגל: תודה רבה

צביקה פוגל:  אין לי ספק במה שאמרת

יעקב אדרי: רוני אמרה את זה מניסיונה

יעקב אדרי:  היא נולדה ב-28 בספטמבר 2000 שזה היום שבו פרצה האינתיפאדה, שכולם משייכים אותה לעלייה של שרון להר הבית, אבל הסיבות היו אחרות

יעקב אדרי:  ומאותו יום היא חווה את החיים תחת איום ביטחוני

יעקב אדרי:  כך גידלתי אותה ואני מכה על זה ממש חטא, שהייתי צריכה לגדל את הילדים שלי במקומות אחרים

צביקה פוגל: אני לא חושב שאת צריכה להצטער על זה שגידלת אותם בדרך שבה גידלת אותם

צביקה פוגל:  אבל אני לא אתווכח איתך

יעקב אדרי: במקום, במקום

צביקה פוגל: את יודעת יעל, בניר עוז איבדתי את אחד החברים שלי באירוע הזה

צביקה פוגל:  גדעון פאוקר היה חבר טוב שלי

יעקב אדרי: גדעון הוא גם בן משפחה, צביקה

צביקה פוגל: אני יודע

יעקב אדרי: ולכן האבדון שלנו הוא מכל כיוון

יעקב אדרי:  הילדים, החברים, חברים של החברים

יעקב אדרי:  אנחנו איבדנו המון חברים

יעקב אדרי:  וכשאני אומרת להחזיר את כולם כי אנחנו עוד לא מצליחים להתאבל לא על הילדים שלנו, לא על החברים שלנו

יעקב אדרי:  לא על החברים שלהם ולא על בני משפחה נוספים

יעקב אדרי:  גדעון נרצח

יעקב אדרי:  בנו סיון נפצע קשה

יעקב אדרי:  הבן שלי נרצח

יעקב אדרי:  כל זה ממשפחה אחת

יעקב אדרי:  סבתא נחטפה וחזרה

יעקב אדרי:  סבא שרפו לו את הבית באופן כליל והריאות שלו מפויחות

יעקב אדרי:  הוא עם גלון חמצן

יעקב אדרי:  וכך זה נראה בניר עוז

יעקב אדרי:  כל כיוון שמסתכלים משפחות הרוסות

יעקב אדרי:  לכן מה שנשאר להשיב אותם כדי לאפשר לנו להיבנות מחדש

צביקה פוגל: תודה רבה

אפרת רייטן: אפשר לומר משהו למשפחות? אני חושבת שמעבר לעובדה שבסוף כל משפחה וכל אדם מוכן הרי לשלם כל מחיר עבור יקיריו, וזה הדבר הטבעי

אפרת רייטן:  ולכן כל מי שמבקר אתכם, זה דבר מיותר לחלוטין ולא תורם, אלא רק יותר פוצע

אפרת רייטן:  אתם תמשיכו להילחם

אפרת רייטן:  ואנחנו כמי שהיום נמצאים כאן ונבחרנו להיות השליחים של הציבור ומה שנקרא המדינה, זאת בעצם יותר ממחויבות אישית

אפרת רייטן:  זאת מחויבות מוסרית ערכית ברמה העליונה ביותר

אפרת רייטן:  וזה התפקיד שלנו

אפרת רייטן:  תפקיד שלנו כמי שהיום שומר על מדינה

אפרת רייטן:  כמי שהיום מתווה דרך ונורמות

אפרת רייטן:  לבוא ולהגיד, ודיברת על המהות וכל כך התחברתי לזה

אפרת רייטן:  שזה הדבר האמיתי שמדינה צריכה לעשות אם רוצים שהדור הבא ימשיך לשרת

אפרת רייטן:  אם הבן שלי משרת עכשיו בצבא והבנים של כולם והבנות

אפרת רייטן:  אנחנו צריכים להמשיך להעביר להם את המסרים האלה, שזה הדבר החשוב ביותר

אפרת רייטן:  וכדי שאפשר יהיה להעביר את המסרים האלה צריך גם לעמוד מאחורי זה ולא רק לדבר

אפרת רייטן:  אלא ממש לפעול ולעשות

אפרת רייטן:  וכמובן בראש ובראשונה לא לעשות שום דבר ולא לומר משהו שמכאיב ופוצע ומשהו שמקעקע איזה שהם יסודות ותרבות ואתוס

אפרת רייטן:  אז אנחנו אתכם

צביקה פוגל: תודה רבה לחה"כ אפרת רייטן מרום

צביקה פוגל:  תודה רבה לכן משפחות

צביקה פוגל:  אנחנו נעשה שתי דקות הפסקה ואחרי זה נמשיך

צביקה פוגל:  תודה

צביקה פוגל: אבל במקביל לזה שאנחנו צריכים לעשות את הכול כדי שהחטופים האלה יחזרו ונוריד מעל עצמנו את העול הבלתי נסבל הזה של אותו אירוע של ה-7 באוקטובר אנחנו עדיין מחויבים להמשיך לקחת אחריות גם לשגרת היום יום

צביקה פוגל:       במסגרת המאבק בארגוני פשיעה במהלך השנה האחרונה אנחנו משקיעים בוועדה הזאת ואני מניח שגם כל אחד מהנוכחים פה בתפקידו שלו, מאמצים רבים כדי לראות איך אנחנו מתגברים על התופעה הזאת שאפשר למגר אותה

צביקה פוגל:  עשינו צעדים של חקיקה

צביקה פוגל:  עשינו פעולות שמצרות את צעדיהם של חלק מארגוני הפשיעה

צביקה פוגל:  הרחבנו את היכולות של המשטרה בחלק מן המקומות כדי שבאמת יוכלו לפעול ביד קצת יותר חופשית

צביקה פוגל:  אבל זה לא מספיק

צביקה פוגל:  לא באף אחד משלוש הפעולות האלה

צביקה פוגל:  אנחנו עדיין מרגישים פגיעה בביטחון האישי ברחבי מדינת ישראל, בסדר הציבורי, במשילות

צביקה פוגל:  אנחנו מרגישים את זה ביום יום, אין לי שום ספק בכלל

צביקה פוגל:  גם כשאנחנו מצליחים לייצר כתבי אישום, עדיין התהליכים נמשים והם ארוכים

צביקה פוגל:  ולעיתים גם לא מסתיימים, כי בית המשפט לא מצא שהראיות שהושגו הן מושלמות

צביקה פוגל:       אני שמח שלצורך העניין לקח על עצמו חה"כ משה סעדה את האחריות להציע הצעת חוק חדשה, שמתבססת על הצעת חוק שאנחנו מכירים אותה מעולם הטרור ולהפוך אותה להצעת חוק לעולם הפשיעה

צביקה פוגל:  ובעצם התכלית העיקרית שלה היא איך אנחנו מאפשרים כמה שיותר מהר הגדרה של ארגון פשע ולטפל בו בדרך הנכונה

צביקה פוגל:  אנחנו נאפשר לחבר הכנסת המציע, משה סעדה, להציג את החוק שלו

צביקה פוגל:  מיד אחרי זה נקריא את החוק ונעשה סבב התייחסויות

צביקה פוגל:  החוק עומד כרגע לקריאה ראשונה אצלנו

צביקה פוגל:  ואני מקווה שאם לא בדיון הזה, אז בדיון הבא אנחנו נצליח להגיע להצבעה

צביקה פוגל:  חה"כ משה סעדה, בבקשה

משה סעדה: תודה רבה פוגל

משה סעדה:  לפני שלוש שנים שודרה בטלוויזיה סדרה "השוטרים"

משה סעדה:  דובר שם על שוטרים מתחנת נהריה, שגם הם היו מאוימים על ידי משפחת פשע

משה סעדה:  ראיתי את הסדרה הזאת עם הבן שלי

משה סעדה:  ומה שאתה רואה שם עיר, אחת הערים היפות בישראל, שארגון פשיעה משתלט על העיר

משה סעדה:  הוא זורק רימונים אל עבר נבחרי ציבור, אל עבר שוטרים, טיל לאו לתחנת המשטרה

משה סעדה:  ואז לשוטרים לא הייתה ברירה

משה סעדה:  הם מחליטים לנקום

משה סעדה:  מניחים מטען ברכב של עבריינים, בבית של עבריינים

משה סעדה:  זאת הסדרה

משה סעדה:       אבל לצערנו זה לא רק סדרה, זאת מציאות

משה סעדה:  אני כפרקליט במחלקה לחקירות שוטרים טיפלתי בתיק הזה

משה סעדה:  אני זוכר שאני מקבל את החומר, אז קודם כל אני לא מאמין שיש משפחת פשע שמסוגלת להשתלט על עיר

משה סעדה:  ודבר שני, אני לא מאמין שיש שוטרים שמסוגלים להניח מטענים ולנסות לפגוע במשפחת פשע

משה סעדה:  זה נראה לי קצת מדע בדיוני

משה סעדה:  ואני אשתף אתכם בפרט עכשיו שלא סיפרתי מעולם

משה סעדה:  שבאנו עם זה לפרקליט המדינה הוא אמר 'זה לא יכול להיות'

משה סעדה:  לא יכול להיות ששוטרים יניחו מטענים, זה שייך לסדרות

משה סעדה:  אבל אז כאשר חקרנו את זה התברר שזאת המציאות והמציאות היא עגומה, על כל המשתמע

משה סעדה:  היא עגומה, כי עבריינים השתלטו על עיר

משה סעדה:  גבו דמי חסות, הימורים

משה סעדה:  ומי שלא אפשר להם חטף רימון

משה סעדה:  תבינו, שוטרים חטפו רימונים

משה סעדה:  בני משפחות של שוטרים נזרקו אל עבר הבתים הפרטיים שלהם רימון לבית

משה סעדה:       זאת הייתה המציאות

משה סעדה:  ובאמת במציאות הזאת השוטרים עשו מעשה שלא ייעשה

משה סעדה:  לקחו את החוק לידיים

משה סעדה:  ובמקום לקדש את ערכי החוק הם קדשו את ערכי הנקמה

משה סעדה:  ומצאתי את עצמי כפרקליט למעשה מול כל הציבור

משה סעדה:  עשו סקרים כמה תומכים בשוטרים וכמה תומכים בפרקליטות

משה סעדה:  בדרך כלל אנחנו בצד של הטובים היינו בפרקליטות

משה סעדה:  מצאתי את עצמי 95% מהציבור תמך בשוטרים

משה סעדה:  וניהלתי תיק לא פשוט ונכנסנו לכלא לשנה והתחושה שלי שנעשה צדק

משה סעדה:       אבל אחרי שהם שוחררו וקיוויתי והתפללתי שהם ישתקמו ויחזרו לחיים, כי הם שוטרים טובים, אחד מהם קיבל תזכורת מעבריינים

משה סעדה:  פעמיים ניסו להתנקש בחיים שלו, פעמיים

משה סעדה:  מדובר בשוטר שאמור להיות מוגן

משה סעדה:  וגם שלא תתבלבלו, הם הוכרזו כמאוימים

משה סעדה:  כל המערכות עשו הכול כדי לשמור עליהם

משה סעדה:  וזה לא צלח

משה סעדה:  שאני טיפלתי בתיק באזור 2008 אמרתי התיק הזה יציף את הסיפור של משפחות הפשיעה

משה סעדה:  את חוסר האונים, שאין עליה מחלוקת, של אנשי המשטרה

משה סעדה:  והעניין יטופל

משה סעדה:  ואז דובר על עיר אחת, נהריה

משה סעדה:  נכון, מאז זה טופל

משה סעדה:  התופעה התרחבה לכל ערי ישראל

משה סעדה:  לכל עיר יש שם, לכל עיר יש ארגון

משה סעדה:  וכולם יודעים מי הארגון

משה סעדה:  אם זה שולט מפה עד פה

משה סעדה:  כמו בפרקליטות, יש אחריות טריטוריאלית

משה סעדה:  יש אחריות טריטוריאלית לארגוני הפשיעה

משה סעדה:  והארגונים האלה מטילים את אימתם על האזרחים

משה סעדה:       פעם שנייה שנתקלתי בסיפור הזה כשטיפלנו אני כפרקליטות, כמנהל הפעם, בארגון פשיעה שביצע עבירות יחד עם אנשי משטרה

משה סעדה:  וראש הצוות שלי, באמצע הלילה, לבית הפרטי שלו, היכן שלנה המשפחה שלו, מקבל רימון רסס

משה סעדה:  זורקים רימון

משה סעדה:  לא רימון הלם, רימון רסס, שפוגע, שהורג

משה סעדה:  ובאישון לילה אנחנו נאלצים להבריח אותו אל מחוץ לבית שלו, לגלות מהבית שלו של איזה שש-שבע שנים

משה סעדה:  ואנחנו כולנו חזרנו לחיים

משה סעדה:  אבל הוא לא חזר לחיים שלו

משה סעדה:  ואל תדאגו, גם התיק הזה לא פוענח והוא גם לא יפוענח

משה סעדה:       עכשיו תבינו, זה לא נגמר בנהריה וזה לא נגמר בסלמן ראש הצוות אצלנו

משה סעדה:  גם בשב"ס

משה סעדה:  שב"ס היום שמטפלים בארגוני פשיעה

משה סעדה:  כלוא, ראש ארגון פשיעה הוא כלוא

משה סעדה:  הוא בעמדת נחיתות

משה סעדה:  הוא כלוא בשב"ס

משה סעדה:  התיק פוענח, השקיעו, הוגש כתב אישום, הבן אדם כלוא

משה סעדה:  אני לא יודע אם שמעתם את זה, זה פורסם בתקשורת ובדקתי את זה וזה נכון

משה סעדה:  אנשי השב"ס הולכים עטויי מסכות

משה סעדה:  אתם יודעים למה? כי הם מפחדים מראש ארגון הפשיעה שכלוא אצלם

משה סעדה:       עכשיו אני שואל אתכם

משה סעדה:  אנחנו כאנשי פרקליטות, אנשי משרד המשפטים שמתנגדים לחוק, מצפים מהאזרח לבוא להעיד נגד ארגוני פשיעה

משה סעדה:  הולך אזרח לתומו ברחוב

משה סעדה:  כמו אתמול

משה סעדה:  אתמול זה קרה באום אל פאחם

משה סעדה:  רואה רצח

משה סעדה:  יבוא אליו השוטר יגיד לו אני אגבה עדות, אני מבקש שתבוא להעיד

משה סעדה:  אני שואל אתכם, מי היה הולך להעיד כשהוא יודע מה מצפה לו

משה סעדה:  אם איש השב"ס עם הנשק הארוך עוטה מסכה כי הוא חושש, מה יגיד אותו אזרח? מה אנחנו מצפים ממנו? שהוא יבוא להעיד בבית משפט, מולו יושב העבריין? מה צפוי לאיש הזה? והפרקליטות יודעת שחוזרים, הפרקליטות חוזרת בה מכתבי אישום

משה סעדה:  בגלל מה? כי אין עדים

משה סעדה:  כי אף אחד לא מוכן להעיד

משה סעדה:       לא מזמן, לפני שנתיים לדעתי, ניצב במשטרת ישראל, לא אדם שאמור לחשוש

משה סעדה:  נקלע לזירת רצח במגזר הערבי

משה סעדה:  והוא גם היה אחראי על הלחימה במגזר הערבי

משה סעדה:  אתם יודעים מה הוא עשה? אני מניח שאתם תתלבטו אם הוא הזעיק את המשטרה או לא, כי הוא השוטר או לכל הפחות טיפל בפצוע

משה סעדה:  כי בקורסי השיטור, תגידו לנו אתם, עוברים גם טיפול של עזרה ראשונה

משה סעדה:  אז או הזעיק את המשטרה או נתן עזרה ראשונה

משה סעדה:  לא זה ולא זה

משה סעדה:  אתם יודעים מה הוא עשה? הוא דילג על הגופה וברח

משה סעדה:  שאלתם את עצמכם למה? זה האיש שמשטרת ישראל מינתה להילחם בארגוני הפשיעה במגזר הערבי

משה סעדה:  למה הוא ברח? כי אנשים מפחדים

משה סעדה:  ואם איש שב"ס מפחד, ואם ניצב שאחראי על זה מפחד, מה יגידו אזרחים במדינת ישראל?     עכשיו אנחנו צריכים להתעורר ולהבין

משה סעדה:  אין הבדל היום בין טרור לאומי לטרור פלילי, לצערי

משה סעדה:  שניהם הורגים

משה סעדה:  ואני אתן לכם את המספרים

משה סעדה:  בשנת 2022 – 31 אנשים נרצחו מטרור לאומני

משה סעדה:  כמה נרצחו מטרור פלילי? 140

משה סעדה:  בשנת 2023, ואני לא מתייחס לחלק האחרון של השנה של 2023, שזה אירוע לא שגרתי, ונסכים כולנו

משה סעדה:  38 אנשים, שזה הרבה מאוד, נרצחו מטרור לאומני

משה סעדה:  אבל 299 אנשים נרצחו מטרור פלילי

משה סעדה:  אתם מבינים את הכמות? גם לאנשים האלה יש שם

משה סעדה:  גם את הרצח שלהם החובה שלנו למנוע

משה סעדה:  לא לשבת ולצקצק רק ולהגיד מה לא בסדר

משה סעדה:  אלא להגיד איך פועלים, איך מונעים

משה סעדה:  מה אחוז הפענוח של משטרת ישראל? אני מדבר אתכם, אני מזכיר 299 מקרים

משה סעדה:  מה אחוז פענוח? 8%

משה סעדה:  8% זה כשל

משה סעדה:  זה אומר שאתה לא מפענח את הרצח שהיה, אתה מביא את הרצח שיהיה ואת השמות הבאים

משה סעדה:       דבר נוסף שאני רוצה להתייחס אליו בנוגע לארגוני הפשיעה, מעבר לכמות ההרוגים, זה מתחיל בכמות כלי הנשק

משה סעדה:  במסמך שהוציא רואי כחלון, שהיה חברי לפרקליטות עד לפני שנתיים ועזב את הפרקליטות לאחרונה, הוציא מסמך על כמות הנשקים שנמצאים ביד ארגוני הפשיעה

משה סעדה:  תבינו, מדובר מעל 100,000 כלי נשק שלכל אחד מהם בסוף יש כתובת

משה סעדה:  זה נשק שנועד להרוג

משה סעדה:  עכשיו תבינו, זה לא רק להרוג, אלא אני מוסיף מילה

משה סעדה:  זה נועד להרוג ולהשמיד

משה סעדה:  מדובר באקדחים, אני מצטט מהרשימה, אני מצטט: אקדחים, רובים, מקלעים, רובי צלפים

משה סעדה:  זה לא הגנה עצמית

משה סעדה:  לבנות חבלה, מטולי רימונים, RPG

משה סעדה:  תקשיבו, זה נשק של מיליציה

משה סעדה:  זה נשק של צבא

צביקה פוגל: טילי לאו

משה סעדה: טילי לאו

משה סעדה:  אתם מבינים שזה נשק של השמדה המונית? מחר ארגו פשיעה רוצה לאיים על משפחה מסוימת שלא באה לו בטוב מסיבות כאלה ואחרות, לא שילמה דמי חסות או מישהו חשב אולי ללכת להגיש תלונה במשטרה

משה סעדה:  טיל RPG על משפחה שלמה

משה סעדה:  תקשיבו, וזה יקרה, כי זה קורה

משה סעדה:  כי זה מה שקרה אתמול באום אל פחם

משה סעדה:  באמצע העיר, בטבורה של עיר, הוציאו להורג אזרח

משה סעדה:  שקראתי שאמור היה לחתן את הבן שלו עוד חודשיים

משה סעדה:  על מה ולמה? למה אנחנו לא עוצרים את הדבר הזה?     מעבר לזה, אנחנו יודעים שיש קשר חזק מאוד, ודובר על זה שבוע שעבר בישיבה החסויה, אז אני לא אפרט יותר מידי, בין הארגונים הפליליים לארגוני הטרור

משה סעדה:  זה קשר של פשיעה משותפת והברחות וסחר באמל"ח

משה סעדה:  ואני אומר לכם שבעתיד הפלטפורמה הפלילית תשמש את ארגוני הפשיעה

משה סעדה:  זה לא בעתיד, זה כבר קורה היום, בעבר

משה סעדה:  אבל זה יתעצם

משה סעדה:  מה אני מתכוון? במלחמה הבאה שיגיע, כאשר צה"ל יילחם בגבולות, יהיה מי שיילחם לו מבפנים

משה סעדה:  ותבינו, חיילים שם לא חסר וכלי נשק, כפי שאמרתי, הם מצוידים עד הקצה

משה סעדה:  מזוודים, בעגה הצבאית

משה סעדה:  ואנחנו רואים את כל זה ולא עושים דבר

משה סעדה:      מעבר לזה כבר היום גם מדיון שנעשה לאחרונה, לפני שבוע אם אני לא טועה

משה סעדה:  אני שאלתי את אחד מקציני אח"מ מלהב מה המעורבות של ארגוני פשיעה במכרזים בשירות המדינה

משה סעדה:  מכרזים של בינוי, מה המעורבות

משה סעדה:  ציפיתי למספר של 30%-40%

משה סעדה:  המספר שהוא נקב, ואני מניח שאולי זה מוגזם טיפה: 100%

משה סעדה:  ואז התברר לי שזה לא 100% רק במכרזים הכלליים, אלא גם זה כולל מכרזים ביטחוניים

משה סעדה:  תבינו, ארגוני פשיעה מעורבים בבניית גדרות, חומות, בסיסים

משה סעדה:  עכשיו, חלק מארגוני הפשיעה זה ארגוני פשיעה שאנחנו יודעים שהם בקשר עם החיזבאללה

משה סעדה:  אנחנו יודעים שהם בקשר עם ארגון עוין

משה סעדה:  איך אנחנו יכולים להתעלם מזה?     עכשיו תשאלו אותי איך משרד הביטחון מאפשר להם? מה, משרד הביטחון לא בודק את הקבלנים? ברור שהוא בודק

משה סעדה:  אבל מה יעשה קבלן שזוכה שבא אליו ראש ארגון פשיעה ואומר לו תקשיב, אם אתה רוצה לשמור על הילדים שלך אני מבצע את המכרז הזה

משה סעדה:  מה אנחנו מצפים ממנו? לנקוש בדלת ולהגיע למשטרה? ואז מחר מישהו פוגע בילד שלו? מי ישמור עליו? מי ששומר על אנשי השב"ס? מי ששמר על השוטרים בנהריה? מי ששמר על ראש הצוות שלי במח"ש? מי ישמור עליו? התשובה אף אחד

משה סעדה:  ולכן האיש הזה בדרך כלל לא יגיש תלונה

משה סעדה:  והוא יפחד והוא צודק

משה סעדה:  והוא יפחד על הילדים שלו

משה סעדה:  ואנחנו נמשיך להסתכל על זה ונחשוב שאם נתעלם זה ייעלם

משה סעדה:  אבל חבית הזאת עם אבק השריפה תתפוצץ לנו בפנים כפי שזה קרה לנו בדברים אחרים

משה סעדה:       אני שומע את חבריי, חברי הכנסת הערבים, שמדברים הרבה מאוד ובצדק על מה שכואב להם בארגוני הפשיעה בחברה הערבית

משה סעדה:  ההשלכות ומספר ההרוגים והדם שנשפך

משה סעדה:  אבל כל חברי הכנסת האלה, כולם התנגדו לחוק הזה

משה סעדה:  אתם שואלים את עצמכם למה? מה גורם להם להתנגד לחוק שבאמת, המטרה שלי בחוק הזה להגן על כל אזרחי ישראל

משה סעדה:  להגן על כל אזרחי ישראל מפני ארגוני הפשיעה, שאוחזים בנשק להשמדה המונית

משה סעדה:       יאמרו לי חבריי לפרקליטות שיושבים מולי 'משה, אבל יש בית משפט

משה סעדה:  בוא נפנה לבית משפט, ננהל את התיק'

משה סעדה:  כמה זמן לוקח לנהל תיק בבית משפט עד שיכריזו על ארגון פשיעה? שש, שבע שנים, בנחת, למה למהר? אני מנהל את התיק של רונאל פישר, זה לא ארגון פשיעה, זה תיק חמור

משה סעדה:  רונאל פישר, רות דוד פרקליטת מחוז

משה סעדה:  האירוע בשנת 2014

משה סעדה:  פרשת התביעה לא הסתיימה

משה סעדה:  אנחנו כרגע בשנת 2024

משה סעדה:  10 שנים

משה סעדה:  למה למהר? אבל מה קורה ב-10 שנים האלה? מי מגן על האזרחים ב-10 שנים האלה? והשאלה השנייה שאני שואל את חבריי מי יבוא להעיד? מי אתם מצפים שיבוא ויעיד נגד ארגון פשיעה כדי שנכריז עליו כארגון פשיעה ב-10 שנים הללו? ולכן מה שקורה זה לא קורה

משה סעדה:  וכשזה לא קורה, לצערי אזרחים פה מופקרים

משה סעדה:  ומאותה סיבה גם לא מצליחים לפענח תיקים

משה סעדה:       לכן המטרה שלי בחוק לאפשר מסגרת שאפשר באמצעות צווים מנהליים להכריז על ארגון כארגון פשיעה ולנקוט את כל הצעדים נגדו

משה סעדה:  המדינה השכילה לעשות את זה בחוק הטרור, כי היא הבינה שאין כלי אחר

משה סעדה:  אין כלי אחר

משה סעדה:  כי אם נפעל בכלים שקיימים זה אומר שאזרחים ייפגעו

משה סעדה:  והדרך שלנו כמדינה להגן על האזרחים זה לחוקק את החוק ולפעול על פי צווים מנהליים

משה סעדה:  ואני אומר מאחר ואין הבדל בין שני הדברים

משה סעדה:  אם יש הבדל, יש יותר אנשים, יותר קורבנות מול טרור פלילי

משה סעדה:  ומאחר והם שלובים היום והם ישתמשו בפלטפורמה הזאת נגד מדינת ישראל, נגד הצבא, אנחנו חייבים להשתמש באותם כלים ולהגן על עצמנו

משה סעדה:  ולדאוג שלא יהיו אנשים נוספים שכרגע אין לנו את השם שלהם, אבל ברור שיש פה אנשים שנחנו יודעים שמחר יתווספו לרשימה

משה סעדה:  ולכל איש כזה יש משפחה, יש סיפור חיים

משה סעדה:  יש עולם ומלואו שהולך להיגדע על ידי ארגוני הפשיעה

משה סעדה:       לכן אני מבקש שנקבל את החוק הזה ונפעל בדרך מהירה להכריז על ארגונים כארגוני פשיעה

משה סעדה:  ננקוט ביד קשה נגדם, מה שיאפשר למשטרה, לפרקליטות, לכל גופי אכיפת החוק להתמודד עם התופעה הקשה הזאת

משה סעדה:       לקראת סיום, תראו, החוכמה לא מונחת במקום אחד וזו דרך שלי לנסות להתמודד עם הדבר הזה

משה סעדה:  ואני באמת פתוח לשיח עמוק

משה סעדה:  לא שיח מתלהם, אלא שיח עמוק איך אפשר לשנות

משה סעדה:  איך אפשר לעשות יותר מנגנוני הגנה

משה סעדה:  כי אני מקבל, אני לא רוצה ששר כזה או אחר ישתמש בכוח הזה

משה סעדה:  הכוח הזה יכול להיות מופנה גם נגדי, כנגד כל אחד אחר

משה סעדה:  אז בואו נמצא את המנגנונים, בואו נדבר

משה סעדה:  אז מישהו אמר לי אולי מנגנון כזה, אחר

משה סעדה:  אמרתי בשמחה

משה סעדה:  בואו נחשוב, בואו ננהל שיח במקום הזה, שיח עמוק, לא שיח פופוליסטי "אני אתם"

משה סעדה:  כולנו באותו צד

משה סעדה:  כולנו בצד של האזרחים שהתפקיד שלנו לשמור עליהם

משה סעדה:  ואני מניח שאם ננהל שיח עמוק ואמיתי נוכל להגיע פה לחוק נכון, צודק, שיגן על אזרחי ישראל

משה סעדה:       אז אני קורא לכולכם לקחת חלק בשיח הזה, ואני מקווה, פוגל בזה אני תלוי בך, שנקדם את זה כמה שיותר מהר

משה סעדה:  כדי שאת רשימת שמות הבאה, אני חושב שהשנה נרצחו, תקנו אותי, משהו כמו 27 אנשים עד היום, רק במגזר הערבי

משה סעדה:  זה המון

משה סעדה:  כל אחד זה עולם ומלואו, כל אחד זה משפחה, זה ילדים

משה סעדה:  כמה אנחנו משקיעים בכל אדם, כך צריך לעשות

משה סעדה:  כמה זה יקר לנו, כמה זה כואב לנו

משה סעדה:  אז אני מבקש מכם הרבה מאוד

משה סעדה:  כמי שטיפל בפרקליטות בתיקים של התעללות והגיש כתבי אישום על התעללות ועל רצח ואני יודע כמה השקענו בכל תיק כזה וכמה ניסו להגן, אני יודע כמה זה כואב לנו וכמה זה אכפת לנו למדינה ונציגי משרד המשפטים והמשטרה והפרקליטות שיושבים כאן

משה סעדה:  חשוב מאוד ואכפת מאוד

משה סעדה:  ואני מקווה בעזרת השם שבהליך מהיר מאוד נצליח לחוקק את החוק ולהגן על אזרחי ישראל

צביקה פוגל: תודה רבה לחה"כ משה סעדה על ההסבר המאוד מפורט וחשוב הזה

צביקה פוגל:  אני מקבל את הצעתו של היועץ המשפטי לוועדה, של גלעד נווה

צביקה פוגל:  אנחנו נעשה סבב ראשוני של התייחסויות ומיד אחרי זה נקריא סעיף סעיף ונראה איפה נקודות המחלוקת

צביקה פוגל:  חבריי, חברי הכנסת, כל אחד מכם שלוש דקות

אחמד טיבי: מה הייתה ההחלטה של ועדת השרים, אדוני? גם חבר הכנסת היוזם

אחמד טיבי:  תמיכה או תמיכה מותנית?     

לילך וגנר: אני יכולה להגיד אם תרצו

משה סעדה: הוחלט שדנים בזה עד לקריאה ראשונה

לילך וגנר: לא, זה לא מה שהוחלט חה"כ סעדה

לילך וגנר:  מאחר שהייתי בוועדת שרים

משה סעדה: אני לא הייתי

לילך וגנר: אני כן

צביקה פוגל: בבקשה לילך

לילך וגנר: ההחלטה של ועדת שרים הייתה לתמוך רק בחלק, בהצעה שמוסיף את סעיף 35(א) כמוצע בהצעה וגם זה שהנוסח יהיה בהסכמת משרד המשפטים והמשרד לביטחון לאומי

לילך וגנר:  ושההצעה הזאת תחזור לוועדת שרים לפני ראשונה

לילך וגנר:  זו הייתה החלטה של ועדת השרים

צביקה פוגל: מצוין

לילך וגנר: הוגש עליה ערר על ידי השר גדעון סער שעוד לא נדון

לילך וגנר:  לכן לכאורה עמדת משרדי הממשלה כאן היא לא לתמוך באף אחד מחלקי ההצעה בשלב זה

צביקה פוגל: מה זה לכאורה?     

לילך וגנר: שוב, עד שיידון הערר

משה סעדה: בסדר, אנחנו לא תלויים בהם

לילך וגנר: אתם לא

צביקה פוגל: תודה רבה לילך, תודה רבה חה"כ משה סעדה

צביקה פוגל:  אנחנו ניתן לחברי הכנסת, כל אחד מכם שלוש דקות

צביקה פוגל:  ladies First ברשותך

נאור שירי: לא

נאור שירי:  אנחנו בשוויון מלא

צביקה פוגל: אוקיי, חה"כ אפרת רייטן מרום, בבקשה

אפרת רייטן: תודה רבה אדוני היו"ר

אפרת רייטן:  גם לך, נאור שירי

אפרת רייטן:  קודם כל, אני מצטרפת לדברים שמדובר באיום אסטרטגי, נקודה

אפרת רייטן:  אף אחד אין לו פה בכלל מחלוקות לגבי חשיבות העניין ולגבי הכישלון של מדינת ישראל

אפרת רייטן:  אנחנו מדברים על ארגוני פשיעה כבר משנות ה-70 שהכירו בזה

אפרת רייטן:  הדם שנשפך והמאמצים שמושקעים, לצערי עד היום לא נשאו פרי

אפרת רייטן:  ואנחנו צריכים לתת פה ולגייס את כל הכוחות האפשריים כדי כן למצוא פתרונות אחרים ויותר טובים

אפרת רייטן:       אני רק תוהה, קודם כל ההערה הזאת הייתה הערה מאוד חשובה

אפרת רייטן:  ההערה של חה"כ טיבי וההתייחסות שלך לילך

אפרת רייטן:  בכלל עצם קיום הדיון והתמיכה או העדר התמיכה של הממשלה

אפרת רייטן:  זה אירוע שצריך להבין אותו

אפרת רייטן:  נכון שאנחנו הריבון והמחוקק, אבל בכל זאת יש לזה משמעות

משה סעדה: את צריכה לדעת שמי שקובע זה לא הממשלה, אנחנו קובעים

אפרת רייטן: קודם כל לפני שאני אופוזיציה אני מקשיבה לדעות מומחים

אפרת רייטן:  אז לפני הכול

אפרת רייטן:  ואולי זה גם מתקשר להערה שאני רוצה ואני רק אתמקד בהערה אחת ואשאיר אחר כך לחבריי

אפרת רייטן:  אבל ההערה הגדולה שלי כאן היה בעצם שמדובר בלקחת חוק ולהפוך אותו לחוק פוליטי בעצם זה שמעניקים כבר בסעיף 1(א) שהשר לביטחון לאומי הוא זה שקובע, הוא זה שמחליט, הוא זה שאצלו כל הסמכות להחליט בצו לגבי ארגון פשיעה

אפרת רייטן:       יש כל כך הרבה

אפרת רייטן:  קראתי קצת, לא היה לי הרבה זמן לקרוא

אפרת רייטן:  אבל כן התעמקתי במאמרים

אפרת רייטן:  אמרתי אני רוצה רגע להגיע לדיון מוכנה

אפרת רייטן:  ויש הרי כל כך הרבה דרכים שבהם אפשר לדון בזה

אפרת רייטן:  אפשר לקדם את החסמים שקיימים, כי זה לא עובד

אפרת רייטן:  אנחנו יודעים כולנו, אין פה מחלוקת

אפרת רייטן:  אבל גם בהגנת עדים וגם בהאזנות סתר וגם בענישה וגם בשיפור פעולות רשויות האכיפה וגם בהקמת מטה תיאום וגם בשדרוג טכנולוגי וגם בהתאמת מבנה וגודל הימ"ר

אפרת רייטן:  יש המון דברים מקצועיים לעשות שטרם נעשו

אפרת רייטן:  ואני חושבת שלבוא ולבחור באפשרות שבה אתה נותן לשר, וכולם יודעים מה דעתי על השר הספציפי, אבל זה בעיניי גם לא רלוונטי, כי זה יכול גם כל שר אחר

אפרת רייטן:       לכן אני חושבת שההחלטה היא לא, הכיוון שהצעת חה"כ סעדה, הוא כיוון שטומן בחובו הרבה יותר סכנות מאשר פתרונות ממשיים ואמיתיים

אפרת רייטן:  ואולי זה קיצור דרך של לבוא ולהביא אוקיי כלו כל הקיצים, אין לנו כאן שום ברירה אחרת ולכן צריך להעניק סמכות מלאה לשר פוליטי על פני דרג מקצועי

צביקה פוגל: תודה אפרת

משה סעדה: משהו קצר רק

משה סעדה:  מאחר ואמרתי שאני רוצה שיח עומק, אז הנה, אתן לך דוגמה למשל

משה סעדה:  ואם זה יהיה שופט ולא שר? אני שואל אותך

משה סעדה:  מה תחשבי?     

צביקה פוגל: בשביל זה יש דיון, משה

צביקה פוגל:  אנחנו נעבור על כל הדברים האלה

אפרת רייטן: אז אני אגיד מילה

אפרת רייטן:  לכן אני מתייחסת ברצינות

צביקה פוגל: רבותיי, אנחנו גוזלים את הזמן של אחרים

אפרת רייטן: אני רק אגיד, אני חושבת שלרכז סמכויות בידי אדם אחד בכל מקרה, א', כמובן הוא צריך להיות מנותק ומקצועי ולא שר שבסוף פוליטי, נקודה

צביקה פוגל: תודה אפרת, תודה רבה

אפרת רייטן: וגם כשהוא ממנה את אותה ועדה מייעצת, הוא ממנה בעצמו

אפרת רייטן:  וגם זה פסול

צביקה פוגל: תודה אפרת

צביקה פוגל:  חה"כ נאור שירי, בבקשה

נאור שירי: אם אנחנו עוברים סעיף סעיף אין לי מה עכשיו יותר מידי

נאור שירי:  אני רק רוצה על ההערה של הממשלה

נאור שירי:  אני, עזבו שנייה, אני לא מתייחס להצעת החוק הזאת, כי בעיניי זו פרקטיקה פסולה

נאור שירי:  אם הממשלה תומכת בחוק וועדת השרים לחקיקה העבירה את החוק, אז היא העבירה את החוק

נאור שירי:  הקטע שהממשלה, ואני חושב שזה משהו שצריך לעניין בעיקר אתכם, כי אתם מחוקקים שנמצאים בקואליציה

נאור שירי:  הממשלה מעבירה לך את החוק, אבל היא אומרת 'לא, רק סעיף אחד אני מעבירה'

נאור שירי:  אז אל תעבירי את החוק

נאור שירי:  מה אתם מעבירים? כי עושים לך קצת שמוזים? כי עושים נעים כשאתם מעבירים את החוק? לא, אני שואל באמת

משה סעדה: אני אפילו לא ידעתי מזה

נאור שירי: אז אם אנחנו עכשיו הממשלה מחוקקת, שזה מה שקורה, הממשלה מחוקקת, אז בואו, תחוקקו

נאור שירי:  בואו נייתר את הדיון

נאור שירי:  עשית חוק רציני מאוד פה

נאור שירי:  זה מיותר, נכון? אני רק רוצה להבין

נאור שירי:  וגם אומרים לך מעבירים את זה בקריאה ראשונה

נאור שירי:  זאת אומרת גם מגבילים לך את הקריאה

נאור שירי:  פרקטיקה שבעיניי היא פסולה בשלטון הפרלמנטרי שלנו

נאור שירי:  אם יש ועדת שרים לחקיקה והיא מעבירה את החוק, אתם מעבירים את החוק

נאור שירי:  הכנסת תחוקק אותו

נאור שירי:  אז תרצו הקואליציה להתנגד, תתנגדו

נאור שירי:  תרצה האופוזיציה להתנגד, תתנגד

נאור שירי:  משרדי ממשלה שנותנים את חוות דעתם, זו חוות דעת

נאור שירי:  אני מאוד נגד הפרקטיקה הזאת

נאור שירי:  בעיניי זה גם מרוקן את העבודה שאתה עושה

נאור שירי:       אני מצטרף למה שקורה, אני מאוד נגד נתינת עוד סמכויות לשר שאתה בעצמך ציינת

נאור שירי:  אמנם לא אמרת את זה, אבל אני אגיד, שאין ספק שאם היינו בחברה פרטית, למשל אם היה יועץ השקעות שהיה מביא לירידת ערך משמעותית בתיק השקעות שלך והיה גורם להפסד של 30%-40% מתיק ההשקעות שלך אני חושב שהוא לא היה נשאר דקה בתפקיד

נאור שירי:  במדינת ישראל 2024 לא רק שאתה נשאר בתפקיד, אתה אפילו זוכה לעוד אהדה בציבור על כישלון מוחלט

נאור שירי:  מוחלט בכל מספר, בכל אינדיקציה שאנחנו רואים היום שאפשר לייצר לגבי פשיעה פלילית, אני שם בצד את הלאומית, כישלון טוטאלי

נאור שירי:  במדינת ישראל רבותיי וגבירותיי, אתה זוכה לעוד אהדה

צביקה פוגל: חה"כ נאור שירי, תודה רבה

נאור שירי: אגב, דיברתי 2 דקות ו-50 שניות

נאור שירי:  ב-2 דקות ו-40 שניות כבר התחלת לסכם אותי ואמרת שלוש דקות

נאור שירי:  אז אני מבקש, גם שוויון זו זכות במדינת ישראל, גם לגברים

צביקה פוגל: תודה חה"כ נאור שירי

צביקה פוגל:  חה"כ עאידה תומא סלימאן, בבקשה

עאידה תומא סלימאן: תודה רבה כבוד יושב-הראש

עאידה תומא סלימאן:  אני חושבת שאין צורך, למרות סימן השאלה שחה"כ סעדה שם בסוף התהיה למה אנחנו מתנגדים

עאידה תומא סלימאן:  אני חושבת שאין צורך וזאת הייתה רמיזה מאוד בעיניי לא במקומה

עאידה תומא סלימאן:  אין צורך להכביר במילים שאנחנו מול תופעה ובעיה חברתית שאנחנו כחלק מהאוכלוסייה הערבית הסובלים העיקריים ממנה

עאידה תומא סלימאן:  אני זוכרת את עצמי מ-2015 כאשר נכנסתי לכנסת, מדברת נון סטופ כמו החברים האחרים ומנסה ומקיימת פגישות ומנסה לקדם את הנושא, טיפול המדינה בתופעה הזאת, טיפול רשויות המדינה בתופעה הזאת

עאידה תומא סלימאן:       עכשיו, אני אסביר לך למה אנחנו מתנגדים לחוק הזה

עאידה תומא סלימאן:  כי קודם כל אני חושבת מאותן סיבות גם כן שוועדת שרים ואנשי מקצוע מהמשרדים השונים התנגדו וגם הסנגוריה מתנגדת

עאידה תומא סלימאן:  כי החוק הזה בעיניי הוא חוק שלוקח בעיה כל כך בוערת, כל כך כואבת, שדם רב נשפך בגלל הבעיה הזאת

עאידה תומא סלימאן:  ומנסה להשתמש בבעיה הזאת בצורה גם פופוליסטית וגם פוליטית וגם דורסנית כלפי זכויות בסיסיות שאפילו כאשר מטפלים בבעיה כל כך קשה צריך לקחת אותם בחשבון ולטפל בהם כך שלא חוקים דורסניים יתגברו על זכויות גם אדם וגם זכויות חוקתיות וגם זכויות אזרח

משה סעדה: זכויות אזרח של ארגוני הפשיעה

משה סעדה:  בסדר, דואגת להם

עאידה תומא סלימאן: אתה רואה, זה בדיוק הפופוליזם שלך

עאידה תומא סלימאן:  ולצערי הרב אני לא קטעתי אותך, דיברת על דברים מאוד מקוממים ולא קטעתי אותך

צביקה פוגל: אז אני עוצר אותו מלקטוע אותך

עאידה תומא סלימאן: בדיוק עכשיו אמרת אני מוכן לשמוע ולתקן

עאידה תומא סלימאן:  אז תשמע

עאידה תומא סלימאן:  תשמע

עאידה תומא סלימאן:  ובעיניי גם כן הדרמה שעשית סביב הדאגה לכל האנשים שנפגעים מארגוני הפשיעה, אני אומרת, יש חוק ארגוני הפשיעה שחוקק ב-2005

עאידה תומא סלימאן:  האם רשויות המדינה השתמשו בכל הסמכויות והאפשרויות הקיימות בחוק הזה כדי לאכוף את החוק ולמנוע את הפשיעה? לא

עאידה תומא סלימאן:  וזאת הטענה שלנו כל הזמן

עאידה תומא סלימאן:  יש כל מיני, וכן, יכול להיות שיש חסמים ואנחנו צריכים להיות קשובים

עאידה תומא סלימאן:  והאינטרס שלנו להסיר את כל החסמים שמונעים אכיפה ומונעים לטפל בארגוני הפשיעה

עאידה תומא סלימאן:  אבל לא יכול להיות שהמדינה פרסמה באופן רשמי ב-2018 15 שמות של ארגוני פשיעה

צביקה פוגל: די, נו

צביקה פוגל:  אני נותן שלוש דקות לכל אחד, לא 14

צביקה פוגל:  תודה

עאידה תומא סלימאן: אתה לא נתת לי 14, אבל הצגת החוק נמרחה על חצי שעה

צביקה פוגל: נכון, למציע החוק מותר

צביקה פוגל:  לך נתתי שלוש דקות

עאידה תומא סלימאן: איך אפשר לדון בשלוש דקות? איך אפשר?     

צביקה פוגל: אפשר

עאידה תומא סלימאן: אז אני רק רוצה להוסיף משפט אחד

עאידה תומא סלימאן:  אני חושבת שמתן הסמכויות המורחב הזה לידיים של אדם מאוד פוליטי, שהוא שר ולא איש מקצוע הוא מסוכן ביותר וצריך להוריד אותו מיד מהשולחן

צביקה פוגל: תודה חה"כ עאידה תומא סלימאן

צביקה פוגל:  חה"כ גלעד קריב, בבקשה

גלעד קריב: אדוני יושב-הראש, כיוון שאנחנו בסבב של הערות פתיחה אני מבקש להתייחס לנושא ממעוף הציפור

גלעד קריב:  אני מבקש לחזור על דברים שאמרתי אצלך בוועדה

גלעד קריב:  לשמחתי הגדולה המחאה הציבורית הצליחה לבלום את המהפכה המשפטית

גלעד קריב:  אבל המהפכה המשטרית נמשכת במלוא עוזה

גלעד קריב:  ואנחנו עברנו ממהפכה משפטית למהפכה משטרתית, שחלק גדול ממנה מתנהל בוועדה הזאת

גלעד קריב:  ספיחים מסוימים בוועדת החוקה

גלעד קריב:  אנחנו נמצאים תחת גל של חקיקה שמבקש לשנות את כל מערכת האיזונים והבלמים בנוגע לסמכויות של המשטרה ובמיוחד לסמכויות של השר לביטחון לאומי

גלעד קריב:       עכשיו, מספר האנשים שיושבים כאן בחדר מעיד שהציבור הרחב עוד לא מפנים את עוצמת המהפכה המשטרתית

גלעד קריב:  והתפקיד שלנו, חברי האופוזיציה, זה לקשר את הצעת החוק הקיצונית הזאת לשורה ארוכה של הצעות חוק

גלעד קריב:  חלקן כפי שאמרתי נידונות כאן, שפשוט מסירות כל רסן תחת השימוש הכוזב בטענה של מאבק בגל הפשיעה הרצחני, מכיוון שממשלה וקואליציה שרוצות להיאבק בגל פשיעה רצחני לא מקצצות 15 מיליארד ש"ח מתוכניות החומש של הציבור הערבי ולא מגיעות למצב שבסוף כמות השוטרים הפורשת למול כמות השוטרים המגויסת אחרי כל סאגת 9 מיליארד ש"ח בתקציב מלמדת שמשטרת ישראל הולכת ומצטמקת

גלעד קריב:  לא כך נלחמים בפשיעה בהצעות חוק אנטי דמוקרטיות ובקריסה של ממש של המשרד לביטחון לאומי ובעקבותיו משטרת ישראל

גלעד קריב:       הערה שנייה בקצרה אדוני

גלעד קריב:  יש כאן, חה"כ שירי רמז על זה

גלעד קריב:  יש כאן נוהג נפסד של הקואליציה הזאת שמעולם לא היה בבית הזה

גלעד קריב:  הצעת החוק הזאת לא ראויה להיות הצעת חוק פרטית

גלעד קריב:  לא ראויה להיות הצעת חוק פרטית

גלעד קריב:  לא מבחינת המורכבות שלה, האורך שלה

גלעד קריב:  העובדה שהיא באה לחוקק חקיקה קודמת

גלעד קריב:  אז מן הראוי שיהיה פה תהליך של עבודת מטה שיבדוק איזה בעיות, איזה פערים יש בחקיקה הקודמת

גלעד קריב:  וגם יציג מה ההצלחות ומה הכישלונות

גלעד קריב:  הסיבה היחידה לגל החקיקה הפרטי, להיפוך סדרי העבודה של הבית הזה

גלעד קריב:  היפוך סדרי העבודה של הבית הזה ומעבר מחקיקה ממשלתית לחקיקה פרטית

גלעד קריב:  וזה לא רק כאן

גלעד קריב:  זה כדי לעקוף את עבודת המטה של דרגי המקצוע ומשרדי הממשלה

גלעד קריב:  זו הסיבה היחידה שהצעות חוק שעשרות שנים אף אחד לא היה חושב להביא אותם כחקיקה פרטית מובאים כחקיקה פרטית כדי למדר, לדחוק לפינה את דרגי המקצוע במסגרת המתקפה של הממשלה והקואליציה על השירות הציבורי של מדינת ישראל

צביקה פוגל: תודה רבה חה"כ גלעד קריב

גלעד קריב: עוד צעד של המהפכה המשטרית שאתם מנסים להוביל

צביקה פוגל: תודה רבה חה"כ גלעד קריב

משה סעדה: אני חייב להגיב לזה

צביקה פוגל: לא, אל תגיב

גלעד קריב: אתה לא חייב להגיב

גלעד קריב:  הצגת ואני אומר את דעתי

צביקה פוגל: חה"כ אחמד טיבי, בבקשה

צביקה פוגל:  שלוש דקות

אחמד טיבי: תודה מכובדי יושב-הראש

משה סעדה: זה פופוליזם

גלעד קריב: אני הפופוליסט בין שנינו, נו

צביקה פוגל: חבל, רצית דיון עמוק, נכון? בואו נעשה דיון

גלעד קריב: דיון עמוק, תביא נתונים

גלעד קריב:  למה אין פה מסמך נתונים על הצלחת החוק?     

צביקה פוגל: גלעד, קריאה ראשונה

צביקה פוגל:  אל תובילו אותי למקום הזה

צביקה פוגל:  חה"כ אחמד טיבי, בבקשה

אחמד טיבי: אין עוררין על כך שמדובר בנושא של חיים ומוות, המאבק בארגוני הפשיעה

אחמד טיבי:  אנחנו משוועים, כמנהיגי הציבור הערבי, לממשלה, משטרה, רשויות, ייעוץ משפטי, משרד משפטים, שימגרו את התופעה ויצילו את האזרח הפשוט מעולם בנפשעותם של ארגוני הפשיעה שמתנהגים בשטח כריבון

אחמד טיבי:  מדינה בתוך מדינה

אחמד טיבי:  ולכן, אגב, מתחילת הקדנציה הזאת תמכנו בהצעת חוק של חברי כנסת שבקושי אנחנו אומרים להם בוקר טוב

אחמד טיבי:  למה תמכנו? כי אנחנו רוצים למגר את הפשיעה

אחמד טיבי:  תמכנו בהצעות חוק של חנוך מליביצקי, של אלמוג כהן אפילו, בנושאים האלה

אחמד טיבי:  כי ראינו שיש שם כלים נכונים

אחמד טיבי:       כאן עושים פוליטיזציה מובהקת של נושא מסוכן, חשוב ומתן סמכות דרקונית בידי שר פוליטי

אחמד טיבי:  אגב, אם ההצעה הזאת הייתה מוגשת והסמכות היא של עומר בר לב הייתי מתנגד

משה סעדה: אם זה של שופט? אני שואל

צביקה פוגל: משה, אתה לא יכול לנהל את הדיון במקומי

אחמד טיבי: לא, שאלה נכונה

צביקה פוגל: תודה משה

משה סעדה: אני אמרתי, תן לי שנייה

צביקה פוגל: לא, אני לא יכול לתת לך שנייה

צביקה פוגל:  אני לא אתן לך

צביקה פוגל:  חה"כ אחמד טיבי בבקשה

צביקה פוגל:  משה, אתה לא מאפשר להגיע לאחרים גם

צביקה פוגל:  די

צביקה פוגל:  אנחנו רוצים לשמוע את אנשי המקצוע

אחמד טיבי: הבעיה הקשה ביותר בינתיים בחוק הזה זה הסמכות לשר

אחמד טיבי:  ב', דווקא בתקופה הזאת להביא את החוק הזה, כאשר כל יום אתה רואה מה הקשר בין השר לבין הפיקודים שלו, לרבות המפכ"ל וניצבי המשטרה – זה מבליט את הבעייתיות

אחמד טיבי:  ואני חוזר ואומר, אם זה היה שר לב, אם זה היה עומר בר לב, הייתי מתנגד

אחמד טיבי:  כי זה פוליטיזציה של המשטרה

אחמד טיבי:  אתה נותן גם סמכויות חילוט לשר לביטחון פנים

אחמד טיבי:  אסור שזה יקרה

אחמד טיבי:  סליחה, אני אקצין, השר הנוכחי אם תיתן לו את הסמכות הזאת יכריז על אחים לנשק כארגון פשיעה

אחמד טיבי:  ולכן יש התנגדות בממשלה

אחמד טיבי:  לכן לא פלא ששאלתי מה עמדת ועדת שרים

אחמד טיבי:  כי הממשלה על כל זרועותיה מתנגדת לחוק

צביקה פוגל: חה"כ אחמד טיבי, לסיים

אחמד טיבי: לכן אם יש שינויים בחוק אנחנו נדון בזה יחד

משה סעדה: אמרתי שאני רוצה שיח ואני הצגתי אופציה של שופט

צביקה פוגל: די משה, אמרת את הדברים האלה

צביקה פוגל:  הם היו חשובים, הם נשמעו

צביקה פוגל:  אנחנו תכף ניתן למקצוענים לדבר

צביקה פוגל:  יש לי רק בקשה אחת אליכם, חבריי חברי הכנסת

צביקה פוגל:  אני משתדל לשמור על כבודו של כל אחד, גם אלה שלא נמצאים פה

צביקה פוגל:  גם אלה שאני לא ממש אומר להם בוקר טוב, חה"כ טיבי

צביקה פוגל:  אז בואו נעשה את זה גם ביחס לאחרים

אחמד טיבי: זה היה אחד הנאומים המאופקים שלי

צביקה פוגל: אני יודע, לכן אני מעיר

צביקה פוגל:  תודה

יואב סגלוביץ': אני מתנצל שלא הייתי בתחילת הדיון

יואב סגלוביץ':  פשוט במקביל קורים פה כמה דברים מאותה משפחה בכל מיני ועדות

יואב סגלוביץ':  אני אגיד דבר אחד

יואב סגלוביץ':  עמדת ועדת שרים לחקיקה, לפי מה שאני יודע, הייתה שלא לקדם את החוק הזה, למעט סעיף 35

צביקה פוגל: אמרה את זה עו"ד לילך

יואב סגלוביץ': סעיף 35 למי שמכיר אותו מדבר על נושא אחד ספציפית, יחסית קטן

יואב סגלוביץ':  ולאור העובדה הזאת אנחנו מגיעים לדיון בהצעת חוק פרטית

יואב סגלוביץ':  אני מדבר אפילו ברמת ההתנהלות הקואליציונית של ממשלה, אני יכול להגיד לכם שאני, מאחר שחה"כ הציג את החוק אני ביקשתי להתנגד

יואב סגלוביץ':  ביקשתי להתנגד בעיקר אחרי ששמעתי את חוסר השקיפות של השר קרעי, שייצג את הממשלה

יואב סגלוביץ':  הוא לא אמר שזו תמונת המצב

יואב סגלוביץ':  היה דיבור כמה החוק הזה הוא טוב

יואב סגלוביץ':  אני חושב שבהקשר הספציפי הזה, אפילו ברמת ההתנהלות של כנסת מול ממשלה, ממשלה מול כנסת

יואב סגלוביץ':  העניין הזה שלוקחים משהו שהממשלה החליטה שהיא לא מעבירה אותו, לוקחים סעיף אחד שהוא סעיף קטן מתוך הצעת חוק גדולה ואז מביאים את זה בחזרה לוועדה ומשחקים את המשחק הזה, אני חושב שזה לא נכון

יואב סגלוביץ':  כי יש עוד הרבה דברים לא פחות חשובים שמתנהלים בוועדה

יואב סגלוביץ':  אני חושב שצריך חשיבה נוספת

יואב סגלוביץ':  אני פונה אליך כיושב ראש ועדה

צביקה פוגל: לא, לא, לקחתי את ההערה הזאת לתשומת ליבי ואני מבטיח שאני אבדוק את העניין לקראת הדיון הבא

יואב סגלוביץ': אז אני אגיד רק כמה דברים כלליים לגבי החוק

יואב סגלוביץ':  אין מחלוקת שהשנה הכי גרועה שהייתה אי פעם למדינת ישראל בפשיעה, לא רק בחברה הערבית, דרך אגב, גם בחברה היהודית, הייתה בשנה האחרונה, תקופת הממשלה הזאת

יואב סגלוביץ':  אני בכלל חושב שהבעיה המרכזית בדרך כלל בטיפול בפשיעה, בוודאי שחקיקה מסייעים למאבק, אבל אולי הגדולה היא התנהלות ממשלתית בתוך האירוע הזה

יואב סגלוביץ':       במקום לטפל בבעיות עצמן, כשאין טיפול אמיתי ואין חיבור בין הרשויות, זה לא נושא מרכזי של הממשלה הזאת

יואב סגלוביץ':  לא עכשיו, אלא מתחילת כהונתה בינואר

יואב סגלוביץ':  ואתה יודע, כמו שאני יודע, שכל פעם מחדש, גם אצלך בוועדה, כשהייתי מגיע מידי פעם הייתי אומר חבר'ה, צריך לעשות את הטיפול הכולל בסיפור וחקיקה בוודאי תעזור

יואב סגלוביץ':  אני חושב שהדבר המרכזי הוא לא הבעיה שאנחנו מציגים כאן

יואב סגלוביץ':  מי שחושב שגם אם החוק הזה יעבור מחר בבוקר, הוא לא יפתור את הבעיה, הוא רק ייצור בעיה גדולה מאוד

יואב סגלוביץ':  כי החוק הזה הוא חוק פשיסטי, לא פחות ולא יותר

יואב סגלוביץ':  אני מחר תשימו אותי בתפקיד ביצועי, לא רוצה את החוק הזה

יואב סגלוביץ':  הוא חוק מסוכן, הוא חוק לא טוב

יואב סגלוביץ':  על אחת כמה וכמה שהממשלה שאני מתנגד לה חושבת שהוא חוק לא טוב, שצריך לעשות חשיבה נוספת

יואב סגלוביץ':  תודה רבה

צביקה פוגל: תודה רבה לך על הדברים החשובים האלה

צביקה פוגל:  חה"כ לימור סון הר מלך? אז אנחנו נעבור להתייחסויות מקצועיות

צביקה פוגל:  רואי כחלון, משרד ראש הממשלה, בבקשה

רואי כחלון: רואי כחלון, ראש המטה למלחמה בפשיעה בחברה הערבית, משרד ראש הממשלה

רואי כחלון:  אני אקצר אדוני, כי עמדת ועדת שרים הובאה כבר על ידי ייעוץ וחקיקה

רואי כחלון:  אני רק אגיד שאני חושב שמדינת ישראל זקוקה, ומערכת אכיפת החוק זקוקים לכלים נוספים ועוצמתיים יותר במלחמה בארגוני הפשיעה

רואי כחלון:  כמובן שדרך המלך היא לקדם את הצעות החוק דרך ועדת שרים

רואי כחלון:  אני חושב שבכלים הקיימים אני לא בטוח שנוכל להיאבק בארגוני הפשיעה בגלל ההתעצמות האדירה שלהם

רואי כחלון:  זה בא לידי ביטוי במכרזים, שהם חדרו למכרזי הממשלה ולמכרזים ברשויות המקומיות

גלעד קריב: גם למכרזי הממשלה?     

רואי כחלון: כן, יש חדירה משמעותית

גלעד קריב: אני מציע לעצור את העברת התקציב למשרדי הממשלה

אחמד טיבי: משרד הביטחון בעיקר

צביקה פוגל: חבריי חברי הכנסת, עצרתי אתכם ביניכם

צביקה פוגל:  אתם עכשיו מפריעים למקצוענים? לא חייבים להסכים

צביקה פוגל:  תבקש אישור, אני אתן לך לשאול שאלה גלעד

צביקה פוגל:  מסודר

גלעד קריב: צביקה, אני מבין שאצלך זו הוועדה הכי מסודרת ומתוקתקת, אבל בכל זאת, קשה לנו לזכור כאשר אנחנו עוברים מוועדות אחרות שבהן מותר להעיר קריאות ביניים, לשאול שאלה

גלעד קריב:  גם אין לך חדר קבוע

גלעד קריב:  אז צריך גם כל הזמן להזכיר לעצמך שנכנסת לממלכה של צביקה ופה מתנהגים אחרת

גלעד קריב:  אני מתנצל

צביקה פוגל: ההתנצלות התקבלה ואני מבטיח לך שיהיה בסוף חדר קבוע

צביקה פוגל:  רואי כחלון, בבקשה

נאור שירי: הבעיה בסוף שאף אחד לא יודע מתי הוא מגיע ושהוא סוף

צביקה פוגל: תודה

צביקה פוגל:  בבקשה

רואי כחלון: אני רוצה לומר שהמשך ההתעצמות של ארגוני הפשיעה עלולה להביא לאיבוד משילות של מדינת ישראל בחלקים נרחבים שלה

רואי כחלון:  ואני אסביר

רואי כחלון:  בחלק מהרשויות המקומיות ארגוני הפשיעה חודרים לרשות המבצעת ולרשות השופטת בכך שהם הפכו להיות הגורמים שפותרים את הסכסוכים המקומיים ברשויות המקומיות

רואי כחלון:  הם הפכו להיות הגוף הפיננסי שבאמצעות השוק האפור ששולט על הבנקאות במרחב המקומי

רואי כחלון:  ובמובן מסוים בחלק מהמקומות גם ברשות המחוקקת, שאנחנו יודעים שיש מועמדים ברשויות המקומיות שמאוימים והסירו את המועמדות שלהם לפני הבחירות שיתקיימו מחר

רואי כחלון:  ההשתלטות שלהם תחייב את מדינת ישראל להשתמש בכלים הרבה יותר חזקים

אפרת רייטן: זה לא ברשות המחוקקת, זה לא פה בכנסת

אפרת רייטן:  אתה מתכוון לרשויות המקומיות

אפרת רייטן:  כי אם גם פה יש את הפשיעה המאורגנת, אז בכלל אבדנו

צביקה פוגל: תודה רבה

צביקה פוגל:  בבקשה רואי, תסיים

רואי כחלון: אני רוצה רק אולי לסיים באיזה סיפור קטן שקשור קצת לארגוני פשיעה בדקה אחת

רואי כחלון:  הייתי בפרקליטות, קיימתי שימוע לסנגור מאוד בכיר שעסק בצווארון לבן

רואי כחלון:  והוא סיפר לי שראש ארגון פשיעה התקשר אליו וביקש שהוא ייצג אותו בהארכת מעצר והוא אמר לו תקשיב, אני לא מתעסק בתיקים מהסוג הזה

רואי כחלון:  אבל הוא אמר לו אתה מגיע

רואי כחלון:  הוא אמר תקשיב, פחדתי מאוד לסרב לאותו ראש ארגון והגעתי להארכת המעצר

רואי כחלון:  אני חושב מול אותו ראש ארגון בתוך שב"ס וראש הארגון צועק 'אני מבקש שניים אספרסו'

רואי כחלון:  הוא חשב שהוא צוחק איתו

רואי כחלון:  אבל סוהר הגיע עם שניים אספרסו לתוך השיחה

רואי כחלון:  והסיפור הקטן הזה למעשה ממחיש במובן מסוים את העוצמה של ארגוני הפשיעה גם בתוך, גם כאשר מערכת אכיפת החוק מצליחה בסופו של דבר לשים את אותו ארגון פשיעה מאחורי סורג ובריח, גם אז הם מטילים את חיטתם גם על מערכות החוק

אפרת רייטן: אז אתם בעד החוק הזה? לא הבנתי

אפרת רייטן:  מה שורה תחתונה

רואי כחלון: העמדה הממשלתית הוצגה כאן

רואי כחלון: כן

אפרת רייטן: שמה? אתם נגד? נגד

אפרת רייטן:  לא, אבל הם נגד, לא היית פה בהתחלה

אפרת רייטן:  הם נגד

גלעד קריב: אדוני יושב-הראש, אני יכול רק שאלה אינפורמטיבית?     

צביקה פוגל: בוודאי

יואב סגלוביץ': אני רק מזכיר שבשנת 2022 תמונת הפשיעה הייתה שונה

גלעד קריב: המגמה הייתה שונה

יואב סגלוביץ': אני חייב להתייחס לרואי בהקשר אחד, אדוני

יואב סגלוביץ':  לסיפור של המכרזים יש הצעות חוק מוכנות

יואב סגלוביץ':  לגבי המזומן זרקו מחוק ההסדרים

יואב סגלוביץ':  לגבי מכרזים זרקו החוצה

יואב סגלוביץ':  יש דברים מוכנים, רק לעשות

צביקה פוגל: אני יודע שכל מה שאתם עשיתם היה נהדר ואנחנו עושים פחות טוב

צביקה פוגל:  זה בסדר

אפרת רייטן: זה פשוט הנתונים לא צריך להמציא פה כל דבר

צביקה פוגל: אני לא רוצה להיכנס עכשיו

יואב סגלוביץ': צביקה, אתה לא בפוליטיקה, אני בפוליטיקה

יואב סגלוביץ':  אני כן בפוליטיקה

אפרת רייטן: אתה רוצה להיכנס לנתונים?     

צביקה פוגל: לא, אני לא רוצה

יואב סגלוביץ': יש פה כרגע ממשלה לא מתפקדת, מה לא ברור?     

אפרת רייטן: ברור שאתה לא רוצה להיכנס לנתונים, כי באמת הנתונים מראים חושך

צביקה פוגל: חה"כ גלעד קריב, רצית לשאול שאלה

צביקה פוגל:  בבקשה

גלעד קריב: עו"ד כחלון, אני רוצה רגע להבין

גלעד קריב:  גם כשאנחנו מגישים הצעות חוק פרטיות רבים מאתנו ניגשים אל משרדי הממשלה הרלוונטיים, יושבים איתם, בודקים, עושים עבודה על בסיס נתונים, שומעים את הדרג המקצועי

גלעד קריב:  גם בחקיקה פרטית

גלעד קריב:  ולדעתי זה לא ראוי לחקיקה פרטית

גלעד קריב:  האם היה כאן תהליך של עבודת מטה מסודרת למול היחידה שלך במשרד רוה"מ על הצעת החוק הזאת של היוועצות?     

צביקה פוגל: תודה גלעד, השאלה ברורה

צביקה פוגל:  רואי, בבקשה

רואי כחלון: אני נכנסתי לתפקיד לפני זמן קצר

רואי כחלון:  אז אפשר לשאול את חה"כ סעדה את השאלה הזאת

גלעד קריב: לא, אני בכוונה שואל את הדרג

גלעד קריב:  אני בטוח שאתה יודע מה קודמך עשה

רואי כחלון: לא היה קודמי

רואי כחלון:  לא היה

גלעד קריב: לא היה

גלעד קריב:  אז לא הייתה פגישה בינך לבין חבר הכנסת המציע

רואי כחלון: אני מציע לשאול את חה"כ סעדה שאלה ישירה

משה סעדה: לשאלתך, אני פגשתי גורמים מאוד מאוד בכירים, שישבתי איתם על החוק הזה

נאור שירי: ראש הממשלה כאילו

משה סעדה: לא, לא ראש הממשלה

משה סעדה:  בכירים ממערכת אכיפת החוק

נאור שירי: ראש מטה במשרד ראש הממשלה?     

גלעד קריב: האם היה תהליך עבודה מסודר כמו שכל ח"כ שמציע חקיקה?     

צביקה פוגל: גלעד, השאלה שלך הייתה ראויה

צביקה פוגל:  אם אתה רוצה תשובה, בוא נחכה לתשובה

גלעד קריב: קיבלתי את התשובה ממי ששאלתי

גלעד קריב:  אני לא שאלתי את מי פגש סעדה

גלעד קריב:  שאלתי האם נעשתה עבודת מטה של הח"כ המציע

גלעד קריב:  התשובה היא לא

צביקה פוגל: בואו נתקדם

אחמד טיבי: האם מישהו ביקש שניים אספרסו בפגישות שלך?     

צביקה פוגל: חה"כ אחמד טיבי, בבקשה

צביקה פוגל:  עו"ד ישי שרון, בבקשה

שי פירון: עו"ד ישי שרון, מהסנגוריה הציבורית

שי פירון:  אני רוצה להגיד דברים גם ממעוף הציפור

שי פירון:  אני חושב שאין פה חולק על המטרה וכמו שכתוב בכותרת של הצעת החוק, הוויכוח הוא בעצם על האמצעים

שי פירון:  אין חולק על הצורך להתמודד עם פשיעה חמורה, בייחוד הפשיעה המאורגנת וכמו שיושב-הראש ציין בתחילת דבריו, קודמו בשנים האחרונות שורה של מהלכים באמת משמעותיים

שי פירון:  גם במישור מדיניות האכיפה, גם באמצעות תיקוני חקיקה רבים ומרחיקי לכת שמי שיודע הרבה מהם אנחנו התנגדנו אליהם, לרבות בוועדה הזאת

שי פירון:  גם צריך להזכיר את נקודת המוצא שדווקא בהקשר של ארגוני פשיעה קיימת מסגרת חקיקתית, ייעודית, שישבו עליה בזמנו בוועדת חוקה, חוק ומשפט, דיונים ממושכים ביותר שנפרשו לדעתי מעבר לשנה אפילו

שי פירון:  וגם שם, יש שם בעצם חקיקה מאוד מאוד חריגה, גם ההגדרה של ארגוני פשיעה היא הגדרה מאוד מאוד מרחיבה לפי החוק הקיים

שי פירון:  מנגנוני חילוט מאוד חריגים, גם פליליים וגם אזרחיים

שי פירון:  וכמובן גם בתחום הענישה

שי פירון:       אני רוצה להגיד משהו כללי

שי פירון:  אגב, הוכחה גם אפקטיבית כלפי ארגוני פשיעה שבמידה כזאת או אחרת חוסלו ומוגרו

שי פירון:  אבל אולי הם שותים אספרסו בבתי הכלא, אני לא יודע, לא מכיר את הסיפור הזה

שי פירון:  יש אבל איזה שהוא משהו במרדף, אני אגיד, אני אנסה להיות זהיר, החקיקתי הבלתי פוסק הזה, שהוא כשלעצמו פשוט לא נותן לעבוד

שי פירון:  הוא לא נותן למשול

שי פירון:  כל הזמן משנים הסדרים ומעסיקים את המערכות בדברים האלה

שי פירון:  ולהערכתי הדבר הזה כשלעצמו גם פוגע במיקוד האכיפתי ומיצוי התהליכים שמתקדמים

שי פירון:       עכשיו, יש החלטות ממשלה מאוד משמעותיות בתחום הזה

שי פירון:  מקיפות, הוליסטיות

שי פירון:  לא רק, אגב, בתחום הגברת הנוכחות המשטרתית, אלא גם בהרחבת מענים טיפוליים ושיקומיים

שי פירון:  החלטות מתוקצבות, שאני מקווה שהן יישארו מתוקצבות בצורה מלאה

שי פירון:  זה משהו כללי שאני רוצה לומר

שי פירון: אז איפה הכשל? מה אתה מציע?     

צביקה פוגל: לימור

צביקה פוגל: בסוף יש מציאות

צביקה פוגל: לא לימור, בבקשה

צביקה פוגל:  אני אתן לך לשאול שאלה בסוף

צביקה פוגל:  בבקשה עו"ד ישי

שי פירון: יש מציאות

שי פירון:  ובאמת השאלה היא האם הבעיה היא בחקיקה, שאנחנו הולכים לעוד מהלך ועוד מהלך ועוד מהלך ובמובן מסוים דווקא מזניחים את הפן היישומי של המערכות

שי פירון:  התנהלות המערכות, התיאום ביניהם, התקצוב

שי פירון:  הגברת הנוכחות, כמו שנאמר כאן

צביקה פוגל: תודה ישי

שי פירון: בסדר, אני ממשיך הלאה

שי פירון:  פשוט לא אמרתי את הדברים שהם אוחזים את השור בקרניו

שי פירון:  אז הוויכוח הוא, כאמור, על האמצעים

שי פירון:  האמצעים שבעצם מבקשים להחיל כאן הם פשוט נלקחו ונשאבו כלשונם וככתבם מחוק המאבק בטרור

שי פירון:  עכשיו, אפשר לאחוז בדעה שטרור לאומני שווה טרור פלילי

משה סעדה: נרצחים יותר

שי פירון: יותר, אגב, זה לא

שי פירון:  כי גם בתאונות דרכים נהרגים יותר

שי פירון:  לא יודע אם זה בהכרח המבחן

עאידה תומא סלימאן: נחלט את המכוניות

צביקה פוגל: ישי בבקשה

שי פירון: הגישה שלי, ואני מכבד גם גישות אחרות, לקחת את אותם אמצעים, שגם האיזונים שם יתגבשו לאור המטריה הביטחונית של פגיעה בביטחון המדינה והמאפיינים הייחודיים של טרור שכמובן חה"כ סעדה מכיר היטב

שי פירון:  אנחנו מדברים גם על זה הרבה בוועדה הזו ובוועדת חוקה

שי פירון:  אני חושב שעצם הצורך המוזכר בהצעת החוק, של התמודדות עם עבירות פליליות, גם כאשר מדובר בפשיעה מאורגנת, בסופו של דבר מדובר במטריה אזרחית

שי פירון:  היא חמורה, היא חריפה, אבל היא מטריה אזרחית מובהקת

שי פירון:  לעשות שימוש בכלים הדרקוניים שבוקשו בחוק המאבק בטרור וגם הוגשו גם האיזונים, בעינינו זה מעורר לטעמנו קשיים חוקתיים של ממש וספק רב אם עומדים במבחני פסיקת ההגבלה

שי פירון:  כך מנגנון ההכרזה המנהלית על אותו ארגון פשיעה, להבדיל מקביעה שיפוטית שמתבססת על ההגדרה שבחוק וגם כוללת בהליך את הערובות המינימליות הבסיסיות במישורים של סדרי דין ודיני ראיות

שי פירון:  כך גם הרחבת הסדרי החילוט והתפיסה

שי פירון:       אני מסכים שיש פה גם חשש לפוליטיזציה ובעצם לאכיפה מפלה, שהיא יכולה להיות

שי פירון:  אני ממש מסיים, כי יש דווקא נדבך אחד שלדעתי פחות ידברו עליו פה ואני חושב שזה כן ממש בתחום המומחיות שלי

שי פירון:  ההסדרים שקשורים למניעת מפגש עם עורך דין

שי פירון:  הדבר הזה ממש מצוי בנימים הכי רגישים של ההליך הפלילי

שי פירון:  זכות ההיוועצות, הזכות של אדם לבחור בעורך הדין שלו – זה באמת אולי הזכויות שהן נשמת אפיו של ההליך הפלילי

שי פירון:  יש להם שלל רציונלים של צמצום החשש להודאות שווא

צביקה פוגל: ישי, זה ברור

צביקה פוגל:  גם עוצמתה ברורה

שי פירון: אני מבין שיש רצון

שי פירון:  אבל ההצעה הזאת היא הצעה דרמטית

שי פירון:  היא משנה סדרי עולם

שי פירון:  ואני חייב לפחות את הדברים הכלליים לומר אותם

צביקה פוגל: אתה אומר

שי פירון: חשש להודאות שווא, צמצום פערי הכוחות, הגינות החקירה ואפילו הלגיטימיות, האמון הציבורי שניתן בהליך החקירה מבוסס על הדבר הזה, פגישה עם עורך דין

שי פירון:  עכשיו, זה נכון שיש לנו הסדר ייחודי וחריג ממוקד לעבירות טרור

שי פירון:  אגב, עבירות הטרור החמורות ביותר

שי פירון:  הסדר שבעצם אומר מניעת מפגש מוחלטת, לא רק דחיית מפגש

שי פירון:  הדבר הזה קבוע בסעיף 35 לחוק המעצרים

שי פירון:  אבל לא בכדי הוא יוחד על ידי המחוקק לעבירות ביטחון וטרור, כאמור חמורות בלבד

שי פירון:       אנחנו חושבים שההצעה הזאת יש בה כדי להמחיש את הסכנה של זליגת הסדרים ביטחוניים מובהקים אל תוך המשפט הפלילי

שי פירון:  והמדרון הזה, אני חייב לומר, אנחנו רואים אותו כבר היום

שי פירון:  אנחנו מתחילים עם פשיעה מאורגנת אבל מהר מאוד אנחנו מגיעים גם לפשיעה חמורה אחרת ולפשיעה נוספת

שי פירון:      הקושי האחרון שאני רוצה לדבר עליו זה דווקא לגבי הסעיף שוועדת שרים להבנתי תמכה בו

שי פירון:  בעצם מניעת מפגש של עורך דין עם כמה עצורים באותה פרשה

שי פירון:  עכשיו, לכאורה זה לא מעניין את הסנגוריה הציבורית, אני אתחיל בדבר הזה

שי פירון:  הסנגוריה הציבורית יש לנו כלל שאנחנו עובדים איתו, הוא גם מתאפשר לנו לאור המבנה שלנו

שי פירון:  ככלל, אין אצלנו ייצוג משותף של עורך דין של כמה חשודים ונאשמים אלא באישור מיוחד של הסנגורית הארצית

שי פירון:  אגב, זה קורה בסיטואציות מאוד נקודתיות שעוצרים חבורה של פלסטינים שוהים שלא כדין בישראל ובעצם הרבה יותר יעיל וגם אין חשד לניגוד עניינים, אז יש ייצוג משותף

שי פירון:  אבל כמעט ואין אצלנו את העניין הזה של ייצוג משותף

שי פירון:  אני יודע שיש תופעה כזאת בשוק הפרטי ועו"ד טל גבאי מהלשכה אני מניח שהוא ירחיב על הדברים

שי פירון:  יש עניין כזה גם בתיקי מחאות והפגנות

שי פירון:  גם שם זה קורה

שי פירון:       אני רוצה להזכיר את זה דווקא כיוון שההצעה של חה"כ משה סעדה לא מוגבלת בשום עבירה

שי פירון:  המרכיב הזה לא כולל הגבלה לארגוני פשיעה, הוא חל על כל העבירות

שי פירון:  אני לא יודע אם זאת הייתה כוונתו של חה"כ סעדה

צביקה פוגל: ההערה ברורה

שי פירון: אני אמשיך הלאה

שי פירון:  אני ממש בסיום

שי פירון:  אין בו איזונים כלשהם שמסתכלים על הסדרי מניעת המפגש האחרים שקיימים בחוק

שי פירון:  אז יש שם הגבלת משך תקופות, ייחוד הסמכות לדרג בכיר במשטרה

שי פירון:  אחרי זה בבית המשפט, ככל שהתקופה היא ארוכה יותר

שי פירון:  מהי התשתית העובדתית ומודיעינית הנדרשת לשם מניעת המפגש? מה סוג החשש ועוצמת החשש? דברים שאנחנו מכירים מהסעיפים האלה

שי פירון:  מהם מנגנוני הפיקוח והביקורת השיפוטית? האם קיימת זכות טיעון לעצור או לאותו עורך דין שבעצם פוגעים בפרנסה שלו? אני מניח שנשמע על זה כאן בהמשך

שי פירון:  דווקא במטריה הרגישה, בשלב הכי קריטי בהליך הפלילי, שלב החקירה המשטרתית, ההסדר הזה צריך להיות מצומצם כמה שאפשר וגם צריכים לבסס אותו

שי פירון:  האם היום קיימת תופעה כזאת של עורכי דין שבאמת משבשים חקירה או שיש חשש שמשבשים חקירה? כי אם זה קיים, הדבר הזה הוא שולי מאוד

שי פירון:  ולא צריך להטיל דופי

שי פירון:  וזה מה שהדבר הזה עושה

שי פירון:  לא צריך להטיל דופי בכלל ציבור עורכי הדין, בשם כמה כמה עורכי דין בודדים, אם בכלל קיימים

צביקה פוגל: תודה רבה עו"ד ישי

צביקה פוגל:  שאלות? לימור, רצית לשאול שאלה? בבקשה, חה"כ לימור סון הר מלך, בבקשה

צביקה פוגל: את עו"ד ישי שרון

צביקה פוגל:  אתה אמרת שבעצם העניין הוא לא החקיקה, אלא הקושי נמצא ביישום שלה

צביקה פוגל:  ביישום

צביקה פוגל:  אז אני רוצה, תסביר מה

צביקה פוגל:  איפה הכשלים, איפה החסמים ביישום? למה יש בעיה עם היישום?     

שי פירון: אני קודם כל אדגיש שאני פחות מעורה, זה דבר ידוע ואני חושב שהגורמים שנמצאים כאן יכולים לומר את זה בצורה הרבה יותר קונקרטית וידענית ממני

שי פירון:  אבל לצורך העניין, קיימת החלטת ממשלה שנערכים פה דיוני מעקב מאוד מקיפים, גם בוועדות אחרות

שי פירון:  אנחנו יודעים שהיישום שלה כרגע הוא לוקה בחסר

שי פירון:  אנחנו יודעים שיש מחשבות להביא לקיצוצים גם בתקצוב ההחלטה, גם בתקני כוח אדם

שי פירון:  עוד פעם, אני לא שם

שי פירון:  הסנגוריה לא מקבלת תקנים בלי שום קשר

שי פירון:  אבל אנשים פה יוכלו להרחיב על העניין

שי פירון:       וגם התיאום בין המערכות, זה דבר שמאוד השתפר, אגב

שי פירון:  ראינו שגם במספרים, ואגב, מבחן המספרים בעיניי הוא לא בהכרח

שי פירון:  כי אנחנו אף פעם לא יודעים כמה חיי אדם הצלנו

שי פירון:  אגב, גם בתאונות דרכים, גם במאבק בטרור

שי פירון:  אבל כן, התחושה היא בסופו של דבר בגלל שהמספרים מאוד עוצמתיים שלא נעשה די לגבי ההתנהלות של המערכות

שי פירון:       אגב, סתם כדי לסבר את האוזן

שי פירון:  בתקופה של המלחמה, יותר בהתחלה, היה מאוד מעניין לראות ירידה במספרים

שי פירון:  והדבר הזה עכשיו נחקר

שי פירון:  יש אנשים שחוקרים את הדבר הזה

שי פירון:  אחד הממצאים הראשוניים שהם הכי בסיסיים, כל כך מה שנקרא מהעידן האנלוגי, שכנראה אחת הסיבות שראו ירידה די משמעותית במספרים זה שפשוט היו יותר שוטרים בשטח

צביקה פוגל: תודה ישי

שי פירון: מדברים על מצלמות וכלים טכנולוגיים

שי פירון:  אבל בסופו של דבר כנראה שהדברים האנלוגיים הם הכי

צביקה פוגל: תודה רבה

צביקה פוגל:  משה, רצית לשאול שאלה?     

משה סעדה: כן

משה סעדה:  אני פונה אליך ישי דווקא, כי ניסיתי לייצר שיח עם חלק מחברי הכנסת

משה סעדה:  הם גם קמו והם לא פה

משה סעדה:  אז אני שואל אותך בפן המקצועי

שי פירון: אותם אני בטוח לא יכול לייצג

משה סעדה: סנגוריה יכולה לייצג את כולם

שי פירון: זה נכון, חד משמעית

משה סעדה: אין ספק שמדינת ישראל כשלה בלחימה בארגוני הפשיעה

משה סעדה:  וכמו ששמעת מרואי כרגע שארגוני הפשיעה הולכים ומתעצמים

משה סעדה:  לא רק שהם מתעצמים הם חוברים לארגוני טרור

צביקה פוגל: משה, רצית לשאול שאלה

צביקה פוגל:  נו, אתה לא, זו הרצאה

משה סעדה: הם חוברים לארגוני טרור

משה סעדה:  זאת אומרת יש לנו מצב שאין מחלוקת שהוא בעייתי

משה סעדה:  עכשיו, הצעת החוק שלי מדברת על כך שהגורם בעל הסמכות הוא השר לביטחון לאומי

משה סעדה:  אני שואל אותך לשיטתך שלך, כשאתה אומר זה בעייתי כי זה פוליטיזציה

משה סעדה:  אם נחליף את השר לביטחון לאומי בשופט, נשיא בית משפט מחוזי

משה סעדה:  האם הסנגוריה הציבורית אז כן תאפשר את הכלים או שזה לא משנה מה נעשה תמיד תגידו לא?     

צביקה פוגל: תודה

צביקה פוגל:  תודה משה

צביקה פוגל:  בבקשה ישי, רק קצר

שי פירון: קצר

שי פירון:  אנחנו לא תמיד אומרים 'לא' וההתנגדות היא לא פבלובית

משה סעדה: אבל שאלתי אותך שאלה נקודתית

שי פירון: שאלה נקודתית, אני בצורה הרבה יותר חד משמעית אוכל להגיד את הדברים האלה

שי פירון:  אני כאשר אומרים לי שופט במקום פוליטיקאי, אני לא מרגיש שזה מסדר לי איזה משהו

שי פירון:  אני סומך גם על שרים ואני סומך גם על שופטים באותה צורה

שי פירון:  הבעיה היא במנגנון

שי פירון:  הבעיה מבחינתנו היא בעיה במנגנון

שי פירון:  התהליך הזה לא יכול להיות, זה לא צריך להפתיע את חבר הכנסת

משה סעדה: מה זה בעיה במנגנון?     

שי פירון: זה לא צריך להפתיע את חבר הכנסת

שי פירון:  הוא יודע שאנחנו מתנגדים להכנסת כלים מנהליים דרקוניים אל תוך המשפט הפלילי ואנחנו חוששים מהמדרון החלקלק שזה יוצר

משה סעדה: ומי יגן על אזרחי ישראל?     

שי פירון: יש בתי משפט

שי פירון:  יש תהליכים שקורים בבתי משפט

צביקה פוגל: משה, נו די, תן לו לענות

שי פירון: אגב, כמו שאמרתי, גם בחוק מאבק בארגוני פשיעה יש מנגנוני חילוט חריגים, גם ברמה פלילית ואזרחית

שי פירון:  וצריך להבין כמה עושים בהם שימוש, אגב

שי פירון:  כי יכול להיות שאתה תקבע פה את הדברים האלה וזו תהיה איזה אות מתה בחוק

שי פירון:  בוא תראה איך מיישמים, ומיישמים

שי פירון:  ואני מאלה שלא ממהר להכריז על כישלון

שי פירון:  כי המאבק הזה הוא מאבק של עליות - - -     

צביקה פוגל: עו"ד ישי שרון, תודה רבה על התשובה

צביקה פוגל:  משרד המשפטים, עו"ד לילך, בבקשה

לילך וגנר: לילך וגנר, משרד המשפטים

לילך וגנר:  אני אציג את העמדה המקצועית שלנו

לילך וגנר:  כמו שאני אמרתי, העמדה של ועדת שרים כבר הוצגה

לילך וגנר:  ומאחר שעוד פעם הוגש ערר אז אנחנו כרגע במקום שבו הממשלה מתנגדת לכל חלקי ההצעה

לילך וגנר:  אבל כמו שאמרתי ההחלטה של ועדת שרים המקורית כן חשבה לקדם חלק מסוים בהצעה הזאת

לילך וגנר:  ואני אציג את ההתייחסות הכללית שלנו לכל ההצעה

לילך וגנר:       אין חולק, כמו שעלה פה בצורה מאוד ברורה, שצריך להיאבק בארגוני הפשיעה, בתופעות פשיעה חמורות שגובות חיי אדם

לילך וגנר:  אני רק אתן לכם סתם מספר שאתמול נתקלתי בו במקרה

לילך וגנר:  במחוז מרכז בשנת 2023 היו כ-40 מקרי רצח

לילך וגנר:  מתוכם פוענחו שלושה במגזר הערבי

לילך וגנר:  ה פשוט נתון שבאמת קשה לתאר אותו, קשה להתמודד איתו

לילך וגנר:  הנתונים הם מאוד מאוד קשים

לילך וגנר:  אין חולק על הדבר הזה

לילך וגנר:       מצד שני, כאשר אנחנו מדברים על כלים במאבק בארגוני פשיעה, ואנחנו כל הזמן מנסים לחשוב על כלים חדשים

לילך וגנר:  ואגב, בוועדה הזאת אנחנו חוקקנו בשנה החולפת כלי שבעיניי הוא היה מאוד משמעותי ואנחנו תמכנו בקידום שלו, גם במסגרת הצעת חוק ממשלתית וגם במסגרת הצעת חוק פרטית אחרי שהממשלתית שלנו לא קודמה, של החיפוש והתפיסה של המצלמות

לילך וגנר:  כדי שאפשר יהיה ללא צו

לילך וגנר:  כדי שאפשר יהיה לפענח מקרי פשיעה חמורה

לילך וגנר:  וגם זאת הצעת חוק שהיא לא פשוטה

לילך וגנר:  ואני גם יודעת שהיו לנו חילוקי דעות

לילך וגנר:  אנחנו מנסים לקדם כלים במסגרת המאבק בארגוני פשיעה

לילך וגנר:  וגם גבי פה תפרט על המאמצים הממשלתיים לעשות את זה

לילך וגנר:       אבל מצד שאני להגיד שפשיעה מאורגנת שווה טרור, אנחנו לא עומדים מאחורי האמירה הזאת

לילך וגנר:  לטרור, במיוחד במדינת ישראל, ובטח אחרי אירועי אוקטובר, יש מאפיינים משלו שמחייבים ומצדיקים שימוש בכלים שאנחנו לא עושים בהם שימוש בתחום הפלילי

לילך וגנר:  חוק המאבק בטרור שחוקק ב-2016 כלל סדרה מאוד רחבה של כלים, שאנחנו לא מאפשרים אותם במישור הפלילי

לילך וגנר:  אז זה נכון שיש עבירות חמורות שמאיימות על הביטחון האישי של האזרחים וגובות חיי אדם

לילך וגנר:  אבל זה לא אומר שעכשיו את כל הכלים שאנחנו מוכנים כמדינה לנקוט לתופעות החמורות של הטרור, אנחנו עושים העתק הדבר לאזור של ארגוני פשיעה

לילך וגנר:  ודבר שני, גם בהצעה הזאת היא מרחיקת לכת ביחס לחוק המאבק בטרור היא מרחיקת לכת

לילך וגנר:  כי היא אפילו מפרה את האיזונים והמנגנונים שנקבעו בחוק המאבק בטרור אחרי חשיבה מאוד רצינית שנעשתה

משה סעדה: אני לא מודע לזה שזה מפר

לילך וגנר: אז אני אגיד לך, בשביל זה אני פה, כדי לעזור

משה סעדה: תודה

לילך וגנר: גם בחוק המאבק בטרור הסיפור של הכרזות על ארגוני טרור

לילך וגנר:  כאשר עוד פעם, בעינינו, וככל גורמי המקצוע אנחנו חושבים שזה לא נכון לעשות הכרזות על ארגוני פשיעה, להבדיל מארגוני טרור

לילך וגנר:  אבל המנגנון של ההכרזות הוא מנגנון מאוד מבוזר שיש בו הרבה גורמים בשרשרת שכאן נעדרים לחלוטין מהמשוואה

לילך וגנר:  עכשיו, אני מבינה משה שאתה אמרת שאפשר לחשוב על כל הדברים האלה מחדש

לילך וגנר:  אבל כרגע ההצעה שהנחת, זו ההצעה שאנחנו דנים בה

לילך וגנר:  אבל היא הצעה מאוד לא מאוזנת

לילך וגנר:  כשאנחנו אומרים לא מאוזנת, אתה גיבשת כוח מאוד מאוד גדול אצל גורם אחד

לילך וגנר:  בעוד בחוק במאבק בטרור עצמו, כלפי ארגוני טרור יש לנו גם גורמי ביטחון ממקומות שונים שיוזמים את ההכרזות, יש לנו את הסיפור של הוועדה המייעצת

לילך וגנר:  זאת אומרת יש לנו המון תחנות בדרך בתוך הנושא של מלחמה בטרור

לילך וגנר:  שכאן בכלל לא מופיעים

לילך וגנר:       כאן בעצם מוצע לרכז כוח מאוד גדול

לילך וגנר:  וזה גם כאילו בידי, בעצם רשות אחת, משרד אחד

לילך וגנר:  שמי שכפוף לו הוא זה שממליץ בפניו

לילך וגנר:  משהו פה באמת בהקשר הזה הוא מאוד לא תואם את אפילו את המנגנונים שקבועים בחוק המאבק בטרור

לילך וגנר:  לכן זה מאוד מרחיק לכת בעינינו ומפר

לילך וגנר:  כשאנחנו אומרים מפר את הארגונים, לזה אנחנו מתכוונים

לילך וגנר: מה לעשות שבארגוני הפשיעה מתעסק השר לביטחון לאומי?      

צביקה פוגל: לימור

צביקה פוגל: מה לעשות?     

צביקה פוגל: בואי, אנחנו לא צריכים פה להטיח את העובדות

אפרת רייטן: אף אחד לא לוקח ממנו את הסמכויות האלה

אפרת רייטן:  הסמכות שרק אצלו זה מה, אם אני מבינה נכון, שזה, אף אחד לא לוקח ממנו את מה ששלו

צביקה פוגל: חבריי, תודה

צביקה פוגל:  לילך, בבקשה

לילך וגנר: ניסיתי להגיד שגם ביחס לחוק המאבק בטרור ששם גם יש, הסמכות היא של שר הביטחון, נכון? להכריז על ארגוני טרור

לילך וגנר:  יש לנו מנגנון שמאפשר גם את הביקורת על ההחלטה הזאת וגם אוסף של מדרגות וגורמים בדרך ותחנות והליך סדור של הכרזה שכאן הוא לא מופיע

לילך וגנר:  כיוון שיש לך את אותו שר ואותם גופים שכפופים לו שיוזמים את ההכרזה

לילך וגנר:  והוא זה שמאשר אותה

לילך וגנר:  אז במובן הזה זה אפילו כולל את האיזונים שיש בחוק מאבק בטרור

לילך וגנר:      ואני שבה ואומרת, לעמדתנו טרור לא שווה פשיעה חמורה

לילך וגנר:  לטרור יש מאפיינים משלו שמצדיקים שימוש בכלים אחרים

לילך וגנר: אנחנו רואים שהרבה מאוד פעמים הפשיעה חמורה היא בסוף מנותבת לטרור

לילך וגנר: כשזה טרור זה טרור

לילך וגנר: באחוזים מאוד גבוהים

לילך וגנר:  ולכן בהיקפים מאוד גדולים

לילך וגנר:  לכן אנחנו צריכים כן לתת את הדעת ולהביט על זה גם מהצד הזה

לילך וגנר:  מהעמדה הזאת שאומרת זה לא שווה

צביקה פוגל: תודה רבה חה"כ לימור

צביקה פוגל:  בבקשה לילך, בואי נתקדם

צביקה פוגל:  ניתן לכם לשאול, רק בואו ניתן ללילך לסיים

לילך וגנר: לגבי הסיפור של החילוט ללא צו

לילך וגנר:  הנושא של תפיסת רכוש של בן אדם בלי שיש לנו ראיות נגדו והפעלת סנקציה כלפיו זה עניין שברור לכם שיש בו בעייתיות מובנית

לילך וגנר:  ולכן כשאנחנו מדברים על חילוט מנהלי יש לנו חילוט מנהלי

לילך וגנר:  שוב, בחוק המאבק בטרור

לילך וגנר:  לא נכון להחיל את זה על ארגוני פשיעה

לילך וגנר:  כאשר קבעו את חוק המאבק בארגוני פשיעה, אגב, חה"כ פוגל, כל הזמן שואלים אותי פה, אומרים לי יש ריקו בארצות הברית

לילך וגנר:  נכון, ישי זוכר, שמידי פעם זה עולה פה בוועדה

לילך וגנר:  יש לנו את חוק המאבק בארגוני פשיעה, שהוא במידה רבה שאב את השראתו גם מאמנת פלרמו וגם מהריקו אמריקאי, שיש בו כלים גם בהקשר הספציפי הזה שנעשו בצורה שהיא עולה בקנה אחד גם עם איזונים בעולם וגם עם איזונים אצלנו בתוך השיטה

לילך וגנר:  והם מאפשרים חילוט, גם חילוט אזרחי וגם אמצעים נוספים

לילך וגנר:  ללכת לחילוט מנהלי בהקשר של ארגוני פשיעה זה באמת צעד מאוד מאוד מרחיק לכת

לילך וגנר:  בלי ראיות ברף הנדרש, בהקשר הזה

לילך וגנר: זה לא טיבו של הצווים והחילוטים המנהליים שאין מספיק?     

צביקה פוגל: לימור, זה מפריע לנהל את הדיון

צביקה פוגל: סליחה

צביקה פוגל: אני אתן לך לשאול, לא אפריע לך

צביקה פוגל:  בבקשה לילך

לילך וגנר: אנחנו חושבים שהכלי המרכזי נגד ארגוני הפשיעה צריך להיות הכלי הפלילי

לילך וגנר:  ואגב, יש לנו את הצעת חוק החילוט, שאנחנו מקווים מאוד שתקודם

לילך וגנר:  שמאוד תרחיב את היכולת של המדינה בהקשר הזה

לילך וגנר:  ואנחנו חושבים שזה כלי שכן כדאי לקדם אותו גם בהקשרים האלה

לילך וגנר:  כי הנושא של החילוט הוא משמעותי ומרכזי

לילך וגנר:  אבל מצד שני, צריך שיהיה סף ראייתי מסוים כדי להצדיק פגיעה ברכושו של אדם

לילך וגנר:  מה שהוועדה רואה לנגד עיניה זה את כל העבריינים שאין מספיק ראיות נגדם והנה אנחנו נוכל לשים את היד על הרכוש

לילך וגנר:  אבל צריך לקחת בחשבון שהכלי זה יכול להיות מופעל כלפי מי שאינו עבריין

לילך וגנר:  זאת אומרת, עצם זה שאנחנו סיווגנו אותו כעבריין על פי סיווגים שלנו לא אומר בהכרח שמדובר בעבריינים

לילך וגנר:  לכן כשאתם חושבים על הכלים שצריך להעניק אתם צריכים לחשוב גם על מי שעשוי להיפגע, שהוא לא נכנס - - - הזאת

לילך וגנר:       עכשיו, לגבי מניעת פגישה

לילך וגנר:  אני, אגב, מסכימה עם הסנגוריה

לילך וגנר:  ברור שהייצוג הוא זכות יסוד של חשוד ונאשם בהליך פלילי

לילך וגנר:  היא זכות מאוד בסיסית

לילך וגנר:  כשאנחנו דיברנו על חוק יסוד זכויות בהליך הפלילי זאת הייתה אחת הזכויות הבסיסיות שעיגנו אותה והיא כמובן כרגע גם מעוגנת בשיטה שלנו ופוגעים בה בצורה מינימלית

לילך וגנר:  שוב, אני חושבת, וגבי יכולה להרחיב, שבנושא של עבירת ביטחון הלכנו כברת דרך

לילך וגנר:  ועכשיו, אגב, בחקיקות שעשינו בתקופת המלחמה הלכנו כברת דרך מאוד גדולה בהקשר הזה של מניעת פגישה עם עורך דין

לילך וגנר:  יש האומרים, כולל עתירה לבג"ץ, שהגזמנו אפילו בכלים שאפשרנו בסיפור של הביטחון

לילך וגנר:  אבל להגיד שמפה אפשר לאמץ את כל הכלים האלה לנושא של ארגוני הפשיעה זה מאוד מרחיק לכת

לילך וגנר:       בנושא הספציפי, ששוב, מאחר והוגש ערר, אנחנו לא מסכימים לאף אחד מהחלקים

לילך וגנר:  אבל בנושא הספציפי של ייצוג מספר חשודים באותה פרשה, אנחנו חשבנו שהבעיה שמעלה חה"כ סעדה ונותן לה פתרון באמצעות ההצעה הזאת, היא הצעה שצריך להידרש אליה

לילך וגנר:  כמובן זה דורש התייחסות להגדרות הרבה יותר מדויקות ומתוחמות של הדבר הזה

לילך וגנר:  מהי אותה פרשה, על איזה עבירות אנחנו מדברים, איזה אישורים ובאיזה דרגים נדרש לכל ההסדר הזה

לילך וגנר:  כמובן צריך שתהיה מעורבות של הפרקליטות, היועץ המשפטי לממשלה, בהחלטות אלה

לילך וגנר:  כי בסופו של דבר אלה תיקים מלווים על ידי הפרקליטות

לילך וגנר:  וגם היום במניעות פגישה יש לנו אישורי יועץ

צביקה פוגל: לילך, תודה

לילך וגנר: זאת אומרת זה הסדר שצריך אולי לעשות אותו טיפה יותר בצורה עדינה וגם לשמור על האיזונים שישי דיבר עליהם

לילך וגנר:  זו הפתיחה שלי, אבל אני אשמח אם גבי

צביקה פוגל: אני אתן למי שצריך

צביקה פוגל:  אתה רוצה לשאול עדיין שאלה? אבל שאלה, כי הזמן שלנו התקצר

צביקה פוגל:  אנחנו תכף צריכים לסיים

משה סעדה: זה בדיוק הזמן לשאלה

משה סעדה:  קודם כל, אני רק מדייק אותך, שבחוק יש המלצת מפכ"ל, ועדה מייעצת

משה סעדה:  והכול נעשה על סמך מידע מודיעיני

לילך וגנר: של אותו גוף אבל

משה סעדה: אמרתי, הפלטפורמה הזאת קיימת

משה סעדה:  עכשיו אני רוצה להתייחס

משה סעדה:  את אמרת שאין קשר, וזה מפתיע אותי שאת אומרת, כי את אשת פרקליטות

משה סעדה:  אין קשר בין ארגוני הפשיעה לארגוני הטרור

לילך וגנר: אני לא אמרתי דבר כזה

קריאה: היא לא אמרה

משה סעדה: תקשיבי

לילך וגנר: אני לא אמרתי דבר כזה

משה סעדה: אני בוועדה הזאת שמעתי

לילך וגנר: אם זה טרור אז בהחלט כל הכלים של חוק המאבק בטרור הם לרשות כל הגופים

משה סעדה: לא, אבל אני אגיד לך

משה סעדה:  מה שמתברר לנו, ופה לא רק בוועדה, אני יודע את זה גם מעבר, שארגוני הטרור משתמשים בארגוני הפשיעה כפלטפורמה לפגוע באזרחים ולפגוע בביטחון המדינה

משה סעדה:  עכשיו, מה זה אומר? לכן קודם כל יש להם את כלי הנשק להשמדה המונית

משה סעדה:  ונתתי לך רשימה מפורטת שלא אני אומר את זה, אומר את זה משרד ראש הממשלה

צביקה פוגל: מה השאלה, משה?     

משה סעדה: לכן אני אומר, כשאת רואה שיש איום ויש קשר ישיר בין ארגוני הטרור לארגוני הפשיעה זה מצריך יכולת ואמצעים אחרים

משה סעדה:  אי אפשר להשתמש באמצעי הישן

צביקה פוגל: תודה

צביקה פוגל:  מישהו רוצה לענות? בבקשה

לילך וגנר: לענות? שוב, הצעת החוק, הבנתי שיש לכם דיון חסוי שאנחנו לא נקיים גלוי בדיון חסוי

צביקה פוגל: היה לנו אחד, יהיה לנו עוד אחד

לילך וגנר: בכל מקרה, לגבי ההצעות שעלו

משה סעדה: מה שאת יכולה להגיד

משה סעדה:  בקשר בין ארגוני הטרור לארגוני הפשיעה

לילך וגנר: שוב, אני מציעה שאת השאלות האלה א' תפנו למשטרת ישראל

משה סעדה: לא, כתבי אישום של הפרקליטות, את מכירה אותם

משה סעדה:  הם גלויים

לילך וגנר: כאשר מדובר בקשר של מימון טרור המטה לאומי ללוחמה בטרור שנמצא במשרד הביטחון ויש לו, כמו שאמרתי, כלים מנהליים והוא מוציא צווים כדי לתפוס רכוש שקשור לארגוני טרור, ואני מכירה את הפעילות שלו וכמובן אי אפשר לפרט בדיון גלוי, שולח את הזרועות שלו לכל הנתיבים של מימון טרור איפה שהם לא יהיו

לילך וגנר:  וכל הזמן חושבים גם על מקרים נוספים

לילך וגנר:  ואם אני אזכיר לך, חה"כ סעדה, אנחנו אפשרנו, הצענו הצעת חוק ממשלתית שהכנסת אישרה, להכרזה על פעילי טרור זרים, כדי שנוכל לשים את היד על כספי החמאס איפה שהם לא נמצאים וכמובן כל שאר ארגוני הטרור

לילך וגנר:  נקטנו בשורה של צעדים בהקשר הזה ואנחנו חושבים שצריכים להרחיב את הצעדים האלה

לילך וגנר:  לכן אני לא חושבת שבהקשר הזה אין לנו מספיק כלים

צביקה פוגל: תודה רבה לילך

צביקה פוגל:  גבי, רצית לומר משהו?     

שי פירון: אני חייב לומר משפט לחה"כ סעדה, כמובן להגיד את זה

שי פירון:  חוק המאבק בטרור הוא לא מתייחס רק לארגוני

צביקה פוגל: בואו, אנחנו חוזרים על הדברים

שי פירון: לא, אני רק אומר, הוא מתייחס לארגוני המעטפת

צביקה פוגל: תודה רבה

צביקה פוגל:  גבי, בבקשה

גבי פיטמן: רק השלמה קטנה

גבי פיטמן:  לילך כבר אמרה את הדברים

גבי פיטמן:  דרך המלך לטיפול בתופעות של פשיעה פלילית היא הערוץ הפלילי עם הכלים המאוד מבוקרים ומידתיים שקיימים בו

גבי פיטמן:  מתן סמכויות מנהליות מעורר שאלות משפטיות מאוד מורכבות, שיש להן השלכות רוחב

גבי פיטמן:  אנחנו כן מבינים שיש צורך בכלים נוספים למתן מענה לתופעות החמורות של הפשיעה במגזר הערבי ובכלל

גבי פיטמן:  בוודאי תופעות שנגרמות כתוצאה מפעילות של ארגוני פשיעה

גבי פיטמן:  אנחנו מקיימים דיונים בהקשרים האלה

גבי פיטמן:  גם לגבי סמכויות מנהליות

גבי פיטמן:  הסמכויות האלה צריכות להיות סמכויות מידתיות, מאוזנות

גבי פיטמן:  עם בקרה שיפוטית עליהן

גבי פיטמן:  סמכויות שתיקבענה על ידי דרגים מקצועיים ולא על ידי דרגים שהם קובעי מדיניות

גבי פיטמן:  הדברים האלה נבדקים על ידינו ונעשית עבודה בהקשר הזה

צביקה פוגל: מצוין, תודה רבה

צביקה פוגל:  משטרת ישראל, התייחסות בבקשה

רפ"ק אלכסנדר וייסבורד: בוקר טוב, אלכס וייסבורד, ייעוץ משפטי מדור אח"מ

רפ"ק אלכסנדר וייסבורד:  שלוש שאלות קצרות

רפ"ק אלכסנדר וייסבורד:  בנושא של הכרזה, אז אנחנו רואים קושי ממשי במתן אפשרות לדרג פוליטי להיחשף לחומרים חסויים של בסיסם למעשה ההחלטה הזאת מתבצעת

רפ"ק אלכסנדר וייסבורד:  זה הקושי העיקרי עם הסעיף מבחינתנו

רפ"ק אלכסנדר וייסבורד:       נושא של חילוט

רפ"ק אלכסנדר וייסבורד:  כמובן כל הגישה של לעקוב אחרי הכסף זה היום מהות המאבק למעשה בארגוני פשיעה מאורגנת

רפ"ק אלכסנדר וייסבורד:  ויש כלים בחוק גם היום, בחוק למאבק בארגוני פשיעה, שהם כלים דומים למעשה, שהם מספקים פתרון מסוים

משה סעדה: אבל צריכים ראיות וראיות אין לכם

משה סעדה:  כי לכן יש לכם אחוזי פענוח של 3%

צביקה פוגל: משה

רפ"ק אלכסנדר וייסבורד: יש גם מסלול של חילוט אזרחי ויש גם חקיקה שמתייחסת למשל לעבירות סד"כ, החקיקה החדשה שקודמה לא מזמן ששם יש הסדר מאוד ייחודי בנושא של תקיפת כלכלי וחילוט

רפ"ק אלכסנדר וייסבורד:  אז זה בעניין הזה

רפ"ק אלכסנדר וייסבורד:       דבר אחרון זה בנושא של הגבלת ייצוג

רפ"ק אלכסנדר וייסבורד:  זה לא מניעת ייצוג, זה הגבלת ייצוג

רפ"ק אלכסנדר וייסבורד:  אני חושב שיש בזה המון טעם

רפ"ק אלכסנדר וייסבורד:  גם לא בכדי כפי שציין הנציג של הסנגוריה הציבורית, אצלם זה כמדיניות

רפ"ק אלכסנדר וייסבורד:  אני חושב שעת עסקינן ספציפית בארגוני פשיעה, כאשר מדובר בארגון היררכי עם יחסי כוחות בתוך הארגון ועם משאבים מאוחדים ומאוגדים, המצב בו אותו סנגור מייצג מספר מעורבים באותו ארגון פשיעה, שלמעשה מי שממן אותו לצורך העניין זה אותו ראש ארגון ויש לו השפעה אדירה על מה שנקרא חיילים ודרגי ביניים, אני חושב שיש פה ניגוד עניינים אינהרנטי שראוי המחוקק ייתן את הדעת

רפ"ק אלכסנדר וייסבורד:  כך שפה בעניין הזה אנחנו כן, כמובן, במנגנוני פיקוח ואיזון וכו', כפי שלילך ציינה, בהחלט כדאי לשקול

צביקה פוגל: תודה אלכסנדר

צביקה פוגל:  עו"ד טל גבאי, האצבע שלך לא מפסיקה לרטוט, אז בבקשה

צביקה פוגל:  שלוש דקות, כי הזמן שלנו ממש קצר

טל גבאי: עו"ד טל גבאי, יושב ראש הפורום הפלילי של לשכת עורכי הדין

טל גבאי:  קודם כל, באופן כללי, חה"כ פוגל, הצעה לתיקון חוק שאוחזת 22 עמודים - - -     

משה סעדה: 22 סעיפים

טל גבאי: 22 עמודים

משה סעדה: אה, גם עמודים?     

טל גבאי: שמבקשת לתקן חוק קיים

טל גבאי:  הצעה לתיקון חוק שאוחזת 22 עמודים שמבקשת לתקן חוק קיים, שעומד על שמונה עמודים, מחייבת בחינה מאוד זהירה האם מדובר בהצעת חוק או שמא מדובר בפלטפורמה חדשה לחלוטין

טל גבאי:       אם במסגרת הצעת החוק הקודמת של החמרת תנאי השחרור בערובה אני הלנתי על כך שהצעת החוק שואבת הוראות מהמעצר המנהלי פה מדובר בהקמת ישות מנהלית בפני עצמה

טל גבאי:  הצעה, אני חושב שהשאלה שאנחנו צריכים לשאול את עצמנו היא שאלה האם אנחנו מוכנים, מעבר לעיסוק הספציפי בהוראות החוק, שלכל אחד תהיה דעה לכאן או לכאן, האם אנחנו מוכנים כמדינה מתוקנת ששר, דרג פוליטי, ריבון, יכריע מיהו עבריין ומי לא

טל גבאי:  עד למועד זה הסמכות הייתה נתונה לבית המשפט

טל גבאי:  אני חושב שהצעת החוק הזאת היא בעצם מרעישה את אמות הסיפים בכל הקשור לאירוע הזה

טל גבאי:  הטלת סמכות כל כך דרקונית בידי גוף פוליטי, ואני לוקח את מה שחבר הכנסת סעדה אמר, זה לא משנה כרגע לצורך הדיון, אם מדובר, אם נעביר את זה לידי שופט, כאשר קיים כבר מנגנון של ממש שעוסק באותן סוגיות, נראה כמו קיצור דרך של ממש וניסיון להשלים עם אוזלת היד של המשטרה באשר לאיסוף ראיות קבילות

טל גבאי:  וחה"כ עמד על כך שהפענוח של המשטרה עומד על 8%

טל גבאי:  אז מבחינתי לתת יד להצעת חוק כזאת, המשמעות של זה זה להשלים עם אוזלת היד של המשטרה ובפשיטת הרגל

טל גבאי:  כי כאשר יש לנו חוק קיים שמתעסק באותן סוגיות שרק מבקש תשתית ראייתית קבילה, לבוא ולהגיד אנחנו נעשה קיצור דרך ונעניק את הסמכות הזאת לגוף פוליטי שיכול לקצר במעמד צד אחד ולהכריע מי ארגון פשיעה ומי לא – נראה לי לא מידתי ובטח לא דמוקרטי

טל גבאי:       אם בכל זאת לא שגי, אז נוספו שני עניינים נוספים להצעת החוק הזאת, שמכילים פגיעה אנושה בזכויות האזרח

טל גבאי:  האחת זה פגיעה בזכות ההיוועצות

טל גבאי:  מי אנחנו שנקבע לעצור מי ייצג אותו ומי לא

טל גבאי:  ועל סמך אילו קריטריונים? ועכשיו בואו ניקח את האירוע הזה ונגלגל אותו בזמן אמת, איך אנחנו נערער על האירוע הזה? אותו עצור שכרגע הוא עצור בתחנת המשטרה

טל גבאי:  הוא בפני חקירה וכרגע צריך להביא עורך דין כדי שייעץ לו

טל גבאי:  אז ברגע שאנחנו נפסול עורך דין מסוים, ברגע הזה הגדרנו לו מי ייצג אותו

טל גבאי:  אז זה פעם אחת

טל גבאי:  פעם שנייה צריך להרים דגל בצורה מאוד נחרצת, ואני בכובעי כיושב ראש הפורום הפלילי של לשכת עורכי הדין אומר שאנחנו נעמוד על הרגליים האחוריות באשר להכתמת ציבור עורכי הדין בשיבוש הליכי חקירה

צביקה פוגל: אף אחד לא יבקש את זה מכם

צביקה פוגל:  בואו

טל גבאי: בוודאי שאין שום נתון שתומך בכך

טל גבאי:  לכן מדובר פה בפגיעה אנושה במשלח ידם ובחופש העיסוק של ציבור עורכי הדין

צביקה פוגל: תודה רבה עו"ד טל

טל גבאי: וכאשר מסכמים את כל האירוע הזה אז אנחנו מדברים בחוק לא מידתי, לא ראוי, שספק רב אם יעבור את מבחן בג"ץ

טל גבאי:  תודה רבה

צביקה פוגל: תודה רבה עו"ד טל גבאי

צביקה פוגל:  עו"ד גלעד נווה, היועץ המשפטי בבקשה

גלעד נווה: שתי הערות קצרות

גלעד נווה:  הערה ראשונה לחה"כ קריב שלא נמצא כאן

גלעד נווה:  אבל אני כן מרגיש שאנחנו חייבים להגיב לאמירה שלו לגבי נושאים שלא ראויים לחקיקה פרטית

גלעד נווה:  אני מבין את הצורך בעבודת מטה ממשלתית, מסודרת וכו'

גלעד נווה:  אבל אי אפשר למנוע חקיקה פרטית

גלעד נווה:  אי אפשר גם לבוא ולהגיד שיש נושאים מסוימים שאי אפשר לדון בהם או אי אפשר לקדם אותם בחקיקה פרטית

גלעד נווה:  יש מספיק דוגמאות לחוקים מאוד חשובים שיצאו או נוצרו או נקבעו כתוצאה מחקיקה פרטית

גלעד נווה:  זו הערה ראשונה שהיא מקדמית

גלעד נווה:       לגבי הצעת החוק עצמה ולגופו של עניין

גלעד נווה:  התופעה עצמה ברור שהיא תופעה קשה ובעייתית

גלעד נווה:  עם זאת, אני כן חושב שצריך יהיה לדייק את ההסדרים המוצעים כאן

גלעד נווה:  צריך להסתכל על אותם מקומות שבהם אנחנו מסתכלים על המקור שלנו, על חוק המאבק בטרור ולראות לא רק בגלל שהמאבק בטרור כתופעה מחייב אמצעים אחרים, שלפעמים רחבים יותר

גלעד נווה:  צריך לדייק אולי חלק מהמנגנונים

גלעד נווה:  לא רק בגלל שהתופעה כאן היא תופעה שהיא קצת שונה, תופעה של פשיעה פלילית, צריך לראות גם שאנחנו לא פוגעים בסופו של דבר בחוק המאבק בטרור ובמנגנונים שנקבעו שם בזה שאנחנו מרחיבים משהו שייחדו אותו לתופעה מאוד ספציפית ועשו עבודה מאוד קשה כדי לייחד אותו לאותה תופעה, בזה שאנחנו מתחילים להסיט את המנגנונים האלה גם למקומות אחרים

גלעד נווה:  יכול להיות שיש פה איזה שהוא עניין של איזון שגם נועד, צריך לפחות לשמור גם על אכיפה בהיבט הזה של העולם הביטחוני של מאבק בטרור

גלעד נווה:  נראה לי שאנחנו נגיע לדוגמאות עצמן כשאנחנו נעבור על הסעיפים עצמם

צביקה פוגל: תודה רבה גלעד, תודה רבה על הדברים החשובים האלה

צביקה פוגל:  מילות סיום, חה"כ משה סעדה?     

משה סעדה: לסיום, אני אומר, תראו, כמו שאמרתי אין מחלוקת

משה סעדה:  המערכת לא מתפקדת

משה סעדה:  מערכת בתי המשפט לא נותנת מענה היום

משה סעדה:  כי היא ארוכה, הדיונים מתמשכים, לא יעילים ואין היום מערכת שתספק הגנה לאזרחי ישראל

משה סעדה:  ומהמקום הזה אני חושב שאנחנו צריכים לחשוב איך אנחנו נלחמים בארגוני הפשיעה ולא איך אנחנו נאבקים על הזכויות של ארגוני הפשיעה

משה סעדה:  כי מעת לעת אני שומע אנשים שנאבקים על זכויותיהם של ארגוני הפשיעה ואני מבקש להיאבק על הזכות שלנו כאזרחים לחיות במדינה הזאת

טל גבאי: חה"כ פוגל, עוד הערה אחרונה

טל גבאי:  יושב פה חתן השמחה

צביקה פוגל: לא, לא, לא, תודה רבה

טל גבאי: אבל זה מאוד חשוב להבין את זה

צביקה פוגל: לא, זה לא מעניין אותי מה חשוב לך

צביקה פוגל:  עכשיו חשוב לי, אני מנהל את הדיון

צביקה פוגל:  תודה טל

צביקה פוגל:  יש לי תכונה מאוד רעה, אני מקשיב לכל מילה שאתם אומרים

צביקה פוגל:  אז אני מציע שתקשיבו גם לאחרים ותנו לי לנהל את הדיון, כי בשעה 11:00 הוא צריך להסתיים ונשארה לי דקה

טל גבאי: אז אם אפשר לומר משפט סיום

צביקה פוגל: לא, אי אפשר לומר כלום עכשיו

צביקה פוגל:  יהיה פה דיון נוסף, אני אתן לך את כל הבמה שתרצה

צביקה פוגל:  אבל עכשיו תקשיבו

צביקה פוגל:  אני יושב פה כבר שנה

צביקה פוגל:  התחלתי לפני שהגעתי לכנסת לעשות דוקטורט בהתנהגות ארגונית

צביקה פוגל:  אני אחליף את הנושא שלי לדוקטורט על התהליך שמתבצע פה

צביקה פוגל:  אני לא מבין אתכם

צביקה פוגל:  אתכם, בעלי המקצוע

צביקה פוגל:  עזבו אותי רגע מהפוליטיקאים, הם פחות מעניינים אותי

צביקה פוגל:  אני לא הגעתי לפה בשביל להיות פוליטיקאי, אני יודע בדיוק למה הגעתי לפה

צביקה פוגל:  אנחנו מתעלמים מהמציאות כולנו

צביקה פוגל:  למה? כי נוח לנו להתעלם ממנה? תגידו, את מי מאשימים כל בוקר מחדש על זה שיש פה פשיעה ברחובות? את השר לביטחון לאומי

צביקה פוגל:  אבל לתת לו כלים כדי להילחם בזה, מה פתאום

צביקה פוגל:      אני נפגש בשנה האחרונה עם אירועי פשיעה שהדמיון שלכם לא מצליח להוציא אותו, אני אומר לכם

צביקה פוגל:  אולי אנשי המשטרה מכירים את זה

צביקה פוגל:  קבלנים גדולים שעוזבים מכרזים במיליארד שקלים כי מאיימים על חייהם – לא מעניין פה אף אחד

צביקה פוגל:  מי מאיים עליהם? מה הכלים שיש לי להתמודד איתם

צביקה פוגל:  אני שומע פה הכול מה לא

צביקה פוגל:  תגידו לי מה כן

צביקה פוגל:  הפשיעה הזאת מולידה עשרות מיליארדי שקלים לעבריינים

צביקה פוגל:  רכישת נשק, חלקו כזה שיכול לעשות פגיעה המונית

צביקה פוגל:  רצח ברחובות, גם ברחובות

צביקה פוגל:  הייתה מישהי שפה אמרה שזה אירוע אסטרטגי

צביקה פוגל:  נכון, זה איום אסטרטגי במדינת ישראל

צביקה פוגל:  ואנחנו כל הזמן מחפשים איך התיקון הזה והזכות הזאת

צביקה פוגל:  חברים, מה, הזכות שלי לחיות בשלום במדינת ישראל לא קיימת? הזכות של הנכדים שלי להסתובב בביטחון ברחובות לא קיימת?      אני הייתי ראש מועצה של יישוב ערבי

צביקה פוגל:  תאמינו לי, אני יודע איך הדברים האלה מתנהלים

צביקה פוגל:  אני בראשית תפקידי כיושב ראש מועצה מקומית בטובה זנגריה זכרתי שירותים כדי שמישהו יוכל לעזור לי לעשות הלאמה של מכוניות, כדי שאנשים ישלמו לי את חובם

צביקה פוגל:  אתם יודעים של מי שכרתי? בלי לדעת, 2009

צביקה פוגל:  אבו לטיף

צביקה פוגל:  אני עזרתי להם אז לגדול, כי לא ידעתי עליהם

צביקה פוגל:  ואני שואל את עצמי מה אנחנו עושים כדי לעצור את התופעה הזאת

צביקה פוגל:  אז במקום להגיד לי כל הזמן מה לא, קחו את החוק, שלדעתי הוא חוק טוב

צביקה פוגל:  תגידו מה צריך לתקן בו כדי להחיל אותו

צביקה פוגל:  כדי שבסופו של דבר יהיו לנו כלים אמיתיים להתמודד עם התופעה הזאת, כי היא תהרוג אותנו מבפנים

צביקה פוגל:  לא נצטרך אויבים מבחוץ

צביקה פוגל:       אז בדיון הבא אנחנו נתחיל לעבור סעיף סעיף

צביקה פוגל:  ואני מקווה שתהיו מספיק חדים בשביל להגיד לי מה לתקן ולא מה לא לעשות

צביקה פוגל:  כי בסופו של דבר, לכולנו יש פה אחריות על הביטחון האישי של הציבור

צביקה פוגל:  תודה רבה